VfL Halle 1896 is 'n sportklub uit Halle in die deelstaat Sakse-Anhalt in Duitsland. Benewens sokker het die klub ook afdelings vir handbal, vlugbal, tafeltennis en gimnastiek. Die klub is op 16 Julie 1896 gestig as Hallescher Fußballclub von 1896 en was een van die stigterslede van die DFB in 1900 in Leipzig. Die klub het in 1909 een van die eerstes in Duitsland geword om sy eie stadion aan te koop en op 4 September 1910 is die nuwe sportkompleks amptelik ingewy met ’n wedstryd teen VfB Leipzig, die toenmalige topklub van Duitsland. Die wedstryd het 10 000 toeskouers getrek. Die klub het op 23 September 1919 met Kaufmännischen Turnverein Halle saamgesmelt om VfL Halle von 1896 te vorm. In April 1920 het die twee klubs weer uitmekaargespat, maar die klub het sy nuwe naam behou. Die klub het die kampioen van Sentraal-Duitsland in 1917 en 1919 geword, maar as gevolg van die Eerste Wêreldoorlog het daar nie uitklopwedstryde om die Duitse titel tussen 1914 en 1920 plaasgevind nie. Tussen 1937 en 1944 het die klub in die Gauliga Sentraal meegeding, destyds op die hoogste vlak van die Duitse sokkerstruktuur.


Abbie Park Ferguson (Whateley, Massachusetts, 4 April 1837 - Wellington, 23 Maart 1919) was 'n baanbreker op die gebied van onderwys vir dogters en vroue in Suid-Afrika, en veral op die Bolandse dorp Wellington. Sy was die dogter van 'n Skotse predikant in die Kongregasionalistiese Kerk in Whateley in die deelstaat Massachusetts. Haar ma het uit 'n puriteinse huis gekom. Sy behaal haar onderwysgraad in 1865 aan die Mount Holyoke-seminarie in die VSA. Hoewel sy onderwys in New Haven gaan gee het, wou sy eintlik sendingwerk gaan doen, veral onder die minderbevoorregtes. Ná twee jaar gaan studeer sy verder in Europa waar sy haar M.A. behaal. Ferguson keer terug na New Haven en begin 'n projek vir straatkinders saam met die Metodistekerk. Tydens 'n besoek aan haar alma mater kom 'n brief aan van dokter Andrew Murray waarin hy vra vir onderwyseresse om 'n inrigting geskoei op Mount Holyoke te begin. Aan die einde van 1873 kom sy in die geselskap van Anna Bliss in Suid-Afrika aan en was van die opening op 19 Januarie 1874 verbonde aan die Hugenote-seminarie op Wellington.


Blink-182 is 'n Amerikaanse poppunkgroep vanuit Poway, Kalifornië. Die groep het in 1992 onder die naam Blink tot stand gekom met die besetting bestaande uit Tom DeLonge (stem, kitaar), Mark Hoppus (stem, baskitaar) en Scott Raynor (tromme). Travis Barker het Raynor in 1998 halfweg deur 'n musiektoer deur die VSA vervang. DeLonge het die groep in 2005 verlaat, wat die groep op 'n onbeperkte hiaat geplaas het. DeLonge het intussen die groep Angels & Airwaves gevorm terwyl Hoppus en Barker in die groep +44 voortgespeel het. Op 8 Februarie 2009 het Blink-182 aangekondig dat die groep se hiaat beëindig is en dat hulle in die ateljee is besig om 'n album op te neem. Cheshire Cat (1994) Dude Ranch (1997) Enema of the State (1999) Take Off Your Pants and Jacket (2001) Blink-182 (2003) Neighborhoods (2011) California (2016) Nine (2019) "Travis Barker". Drummerworld. Geargiveer vanaf die oorspronklike op 4 Junie 2020. Besoek op 25 Oktober 2007.


Annie Malan is 'n Suid-Afrikaanse aktrise wat bekend is vir haar rol in die film Fiela se Kind in 1988. Sy het ook etlike ander belangrike rolle gespeel in rolprent- en TV-produksies, onder andere Saartjie (geskep uit die boeke geskryf deur Bettie Naude), Super Snuiters, Pot vol Winter, Emily Hobhouse, Glaskasteel en Swartwater. Dit is tans onseker of enige spesifieke rol direk gelei het tot haar bekendheid. Annie Malan in die Internet-rolprentdatabasis Hierdie artikel is ’n saadjie. Voel vry om Wikipedia te help deur dit uit te brei.


Stemhebbendheid is 'n begrip in die fonetiek wat die rol wat die stembande speel tydens die uitspreek van klanke beskryf. Stemhebbend beteken dat die stembande sluit en die lugstroom uit die longe dit oop dwing wat 'n vibrasie veroorsaak. Die stemlose klanke word met 'n oop glottis uitgespreek sodat die lug vrylik deur die spraakkanaal kan beweeg. Stemhebbende klanke is in meeste tale sonorante: klinkers sowel as Nasale ([m, n, ŋ]), Liquide ([r, l]) en approksimante ([ʋ, j, w]). In baie tale bestaan daar ook stemhebbende obstruente ([b, d, g, v, z, ʒ]). As 'n mens tydens die uitspraak van 'n stemhebbende klank 'n mens se hand op die keel plaas voel 'n mens die vibrasie van die stembande terwyl daar by stemlose klanke geen vibrasie is nie.


Olympus Mons (Latyn vir Berg Olimpus) is ’n groot vulkaan op die planeet Mars. Volgens een meting is dit byna 22 km hoog. Dit maak dit die hoogste berg op enige planeet in die sonnestelsel en, sedert die ontdekking in 2011 van Rheasilvia Mons op 4 Vesta, die tweede hoogste op enige bekende ruimteliggaam. Dit is sowat drie keer so hoog soos Berg Everest se hoogte bo seespieël. Die vulkaan is in die Tharsis-streek geleë, 'n enorme vulkaniese plato by Mars se ewenaar, naby Valles Marineris. Dit is die jongste van die groot vulkane op Mars; dit het binne die laaste 3 miljard jaar ontstaan. Dit is sedert die laat 19de eeu aan sterrekundiges bekend as Nix Olympica (Latyn vir "Olimpiese Sneeu"). Daar is vermoed dat dit ’n berg is lank voor ruimtetuie dit bevestig het. Die vulkaan is in Mars se westelike halfrond geleë. Die IAU het aan twee impakkraters voorlopige name toegeken: die Karzok- (deursnee: 15,6 km) en die Pangboche-krater (deursnee: 10,4 km). Die kraters is vermoedelik die bron van die meeste Mars-meteoriete wat al die Aarde getref het.


Ensieme is groot biologiese molekules, proteïene om spesifiek te wees, wat verantwoordelik is vir die duisende metaboliese prosesse wat lewe onderhou. Hulle is hoogs selektiewe katalisators en versnel beide die tempo en spesifisiteit van metaboliese reaksies, van vertering van voedsel, tot die sintese van DNA. Ensieme het 'n spesifieke driedimensionele struktuur, en mag organiese (bv. biotien) of anorganiese (bv. magnesiumione) kofaktore wees wat help in katalise. In ensiemreaksies, word die molekules aan die begin van die proses, die sogenaamde substrate, omskep in verskillende molekules, genaamd produkte. Byna al die chemiese reaksies in 'n biologiese sel benodig ensieme om plaas te vind teen 'n tempo voldoende vir lewe. Aangesien ensieme selektief is vir hul substrate, bespoedig dit slegs 'n paar reaksies uit baie moontlikhede, die soort ensieme wat in 'n sel vervaardig is, bepaal watter metaboliese roetes sal plaasvind in die sel. Soos alle katalisators, werk ensieme deur die verlaging van die aktiveringsenergie (Ea‡) vir 'n reaksie, daarmee verhoog die spoed van die reaksie dramaties. As gevolg hiervan word die produkte vinniger gevorm en reaksies bereik hul ewewig vinniger.


Amy Jade Winehouse (* 14 September 1983, † 23 Julie 2011 in Londen) was 'n Engelse sangeres en liedjieskrywer, bekend vir haar eklektiese mengsel van verskeie musikale genres, insluitende R&B, soul, jazz, ruk-en-rol en ska. Winehouse is ook bekend vir haar sielvolle, kragtige altstem. Winehouse se debuutalbum Frank (2003) was kommersieel en krities 'n sukses. Dit is vir die Mercury-toekenning genomineer. Haar 2006-opvolgalbum, Back to Black, het haar ses Grammy-toekenningsnominasies en ses toekennings besorg. Sy het hiermee die rekord opgestel vir die meeste toekennings aan 'n vroulike kunstenaar op 'n enkele aand en sy het ook die eerste Britse sanger geword om vyf Grammy's te wen, insluitende drie van die sogenaamde "Groot Vier": Best New Artist, Record of the Year en Song of the Year. Sy het op 15 Februarie 2007 die BRIT-toekenning vir BEst British Female Artist gewen; sy is ook vir die Best British Album-toekenning genomineer.


Die term Lombardies (Lombardies: lumbard of lumbaart) verwys na 'n groep verwante dialekte wat hoofsaaklik in die suide van Switserland (in die kantons Ticino en Graubünden/Grisons) en in Lombardye (Noord-Italië) gepraat word. Alhoewel Lombardies in taalkundige opsig as 'n dialek van Italiaans beskou kan word en sodoende geen standaardskryftaal in die Lombardiese dialek- of taalgebied ontwikkel is (Standaarditaliaans vervul hierdie funksie), word dit deur Ethnologue en UNESCO se "Rooi boek van bedreigde tale" as 'n selfstandige taal geklassifiseer. Lombardies maak deel uit van dialek-kontinuüm wat aangrensende Italiaanse dialekte soos Piëmontees, Liguries, Venesiaans, Retoromaans en Frankoprovensaals insluit. Die Noord-Italiaanse variant van Lombardies is onder meer deur Hoogduits (Opperduits) as substraattaal beïnvloed. Die variante van Lombardies kan in twee hoofgroepe verdeel word: Wes-Lombardies in Milaan, Varese, Como en Lecco asook in die Switserse kanton Ticino, Oos-Lombardies in Bergamo, Brescia en Crema. Die Oos-Lombardiese dialekte in die Veltlin-streek en die kanton Graubünden toon baie ooreenkomste met aangrensende variante van Retoromaans. Die variante van Lombardies en Italiaans is nie altyd onderling verstaanbaar nie.


Adigies (Adigies: Адыгабзэ, adygabze, adəgăbză [aːdəɣabza]), ook bekend as Wes-Sirkassies, is een van die twee amptelike tale van die Republiek van Adigea in Rusland. Die ander is Russies. Dit word deur verskeie stamme van die Adigea-volk gepraat, elk met sy eie dialek. Die mense wat dit praat, noem dit Adygebze of Adəgăbză. Daar is blykbaar sowat 128 000 sprekers van die taal in Rusland en sowat 500 000 in die wêreld. Die grootste Adigiessprekende gemeenskap is in Turkye. Dit word ook in Jordanië gepraat. Dit is oral ’n minderheidstaal, ook in Adigea self, waar net sowat 20% van die inwoners dit praat. Adigies behoort tot die Noordwes-Kaukasiese taalfamilie en is nou verwant aan Kabardies, Oebich, Abchasies en Abazyns. Die taal is ná die Russiese Rewolusie van 1917 gestandaardiseer en gebruik sedert 1938 die Cyrilliese alfabet. Voorheen is ’n Arabies-verwante alfabet en die Latynse alfabet gebruik. Die Latynse alfabet word ook in Turkye gebruik. Adigies het ’n groot aantal medeklinkers: tussen 50 en 60 in die verskeie dialekte. (en) "Ethnologue: Languages of the World, Seventeenth edition, Adyghe".


Chakassies (Хакас тілі, Chakas tili) is ’n Turkse taal wat in die Republiek Chakassië in Rusland gepraat word. Die meeste Chakasiërs is tweetalig en Chakassies is saam met Russies die amptelike taal van die republiek. Die taal word tradisioneel verdeel in verskeie dialekte wat na die verskillende "stamme" genoem is: Sagai, Katsja, Koibal, Beltir en Kizil. Die name verteenwoordig egter voormalige administratiewe eenhede eerder as stamme of taalgroepe. Die sprekers van al die dialekte noem hulself Tadar (dus Tatare). Sjories, wat later as ’n Chakassiese dialek erken is, word gepraat deur mense wat oorspronklik van Sjorië af kom (tans die Kemerowo-streek). Die Chakassiese letterkundige taal, wat ná die Russiese Rewolusie van 1917 ontstaan het, is gebaseer op die sentrale dialekte Sagai en Katsja. Sedert 1924 is ’n vorm van die Cyrilliese alfabet daarvoor gebruik. Dit is 1929 vervang met ’n Latynse alfabet en in 1939 weer met ’n Cyrilliese alfabet. Latynse alfabet: Cyrilliese alfabet: "Ethnologue: Languages of the World, Seventeenth edition, Khakas" (in Engels). Ethnologue.


Mansi (asook Wogoelies, wat al uitgesterf het) is ’n taal van die Mansi-volk. Dit word gepraat in dele van Rusland aan die Ob-rivier en sy sytakke, onder andere in die Chanto-Mansiese Outonome Okroeg en die Swerdlofsk-oblast. Volgens die 2010-sensus was daar 940 sprekers in Rusland. Mansi behoort tot die Ob-Oegriese subfamilie van die Fins-Oegriese tale. Dit het vier dialekte: Suid-, Wes-, Oos- en Noord-Mansi, wat elk nie deur sprekers van die ander dialekte verstaan word nie. Die eerste twee is tans uitgesterf. Die basis van die geskrewe taal is die Soswa-dialek, wat verteenwoordigend is van die noordelike dialek. Dit het in 1868 vir die eerste keer in die Latynse alfabet in druk verskyn. Sedert 1937 word dit in ’n vorm van die Cyrilliese alfabet geskryf. "Ethnologue: Languages of the World, Seventeenth edition, Mansi" (in Engels). Ethnologue. Geargiveer vanaf die oorspronklike op 2 September 2019. Besoek op 20 Oktober 2015. Nyelvrokonaink. Teleki László Alapítvány, Boedapest, 2000. A világ nyelvei. Akadémiai Kiadó, Boedapest. Kálmán, Béla. 1965. Vogul Chrestomathy.


Die Eredivisie is die hoogste sokkerafdeling in Nederland in die betaalde manskompetisie wat deur die KNVB georganiseer word. Die eredivisie bestaan uit 18 klubs. Elke klub speel twee keer per seisoen teen mekaar – een weg- en een tuiswedstryd. Teen die einde van die seisoen word die onderste span gerelegeer (afgeskuif) na die Eerste divisie (tweede vlak van Nederlandse sokker). Die nommers 17 en 16 moet in die Nacompetitie speel om in die Eredivisie te bly. Die wenner van die eerste divisie word gepromoveer na die eredivisie. Ajax AZ Cambuur Feyenoord Fortuna Sittard Go Ahead Eagles Groningen Heerenveen Heracles NEC PEC Zwolle PSV Twente RKC Sparta Utrecht Vitesse Willem II In hierdie tabel staat al die wenners nasionale Nederlandse sokkerkompetisie sedert 1889. In 1898 het klubs uit heel die land deelgeneem aan die kompetisie (sedert 1889 net die klubs uit die weste). Die kompetisie het bestaan uit die kampioene van die regionale kompetisies (eerst net oost en west, later ook noord, suid I en II en west II). In 1957 was die Eredivisie ingevoer, wat één nasionale kompetisie is vir 18 klubs.


'n FIFA-jolkol (Fan Fest) is 'n byeenkoms wat deur FIFA georganiseer word en mense in staat stel om die FIFA Wêreldbeker gesamentlik te geniet instede daarvan om dit tuis te kyk. Die eerste jolkolle is in 2006 gedurende die FIFA Sokker-Wêreldbekertoernooi in 2006 in Duitsland aangebied. Dit was so suksesvol dat FIFA besluit het om dit in verskeie stede wêreldwyd tydens die FIFA Sokker-Wêreldbekertoernooi in 2010 aan te bied. Die ligging van die jolkolle word so gekies dat dit duisende mense kan akkommodeer. Groot TV-skerms word opgerig vir lewendige uitsendings van wedstryde.  Suid-Afrika Kaapstad Durban Johannesburg Bloemfontein Port Elizabeth Nelspruit Polokwane Rustenburg Pretoria  Australië Sydney  Brasilië Rio de Janeiro  Frankryk Parys  Duitsland Berlin  Italië Rome  Meksiko Meksikostad "South African FIFA Fan Fest locations" (in Engels). FIFA. Geargiveer vanaf die oorspronklike op 27 Mei 2010. Besoek op 15 Junie 2010. "Sydney FIFA Fan Fest" (in Engels). FIFA. Geargiveer vanaf die oorspronklike op 28 Mei 2010. Besoek op 15 Junie 2010. "Brazil FIFA Fan Fest" (in Engels). FIFA. Geargiveer vanaf die oorspronklike op 16 Maart 2010. Besoek op 15 Junie 2010.


Die middelpunt van 'n sirkel of bol is die punt wat dieselfde afstand tot al die punte op die omtrek van die objek het. As 'n sirkel met 'n passer getrek word en die punt van die passer op die middelpunt geplaas word, trek die potlood aan die ander been van die passer 'n lyn langs die omtrek. Die term middelpunt word ook gebruik vir simmetriepunt, byvoorbeeld die simmetriepunt van 'n ellips of 'n hiperbool. Swaartepunt


Cyprian Bhekuzulu Nyangayezizwe kaSolomon (4 Augustus 1924 – 17 September 1968) was koning van die Zoeloenasie van 1948 tot sy dood in 1968 by Nongoma. Hy volg sy vader, koning Solomon kaDinuzulu, na 'n lang dispuut wat eers in 1944 besleg is op. Sy oom, Arthur Mshiyeni kaDinuzulu, het tydens die dispuut as heerser waargeneem. Cyprian is deur sy seun Goodwill Zwelithini kaBhekuzulu opgevolg. Hierdie artikel is ’n saadjie. Voel vry om Wikipedia te help deur dit uit te brei.


Echt-Susteren (Limburgs: Ech-Zöstere) is 'n munisipaliteit in die Nederlandse provinsie Limburg, wat grens aan die Belgiese provinsie Limburg (die Maas-rivier vorm o.a. hier die grens met hierdie Vlaamse provinsie) en die Duitse deelstaat Noordryn-Wesfale. Die munisipale gebied het sowat 32 000 inwoners (2019) en 'n oppervlakte van 105 km². Echt-Susteren is in 2003 gestig en gevorm uit die munisipaliteite Echt en Susteren. Eersgenoemde is die administratiewe setel van die nuwe munisipaliteit. Plekke in die munisipale gebied van Echt-Susteren: Aasterberg, Baakhoven, Berkelaar, Dieteren, Echt, Echterbosch, Gebroek, Illikhoven, Kokkelert, Koningsbosch, Maria-Hoop, Nieuwstadt, Oevereind, Ophoven, Oud Roosteren, Pey, Putbroek, Roosteren, Sint Joost, Slek, Spaanshuisken, Susteren en Visserweert. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Rosmead is 'n klein dorpie, eintlik 'n spoorwegaansluiting in die Oos-Kaap, Suid-Afrika baie naby Middelburg. Rosmead is in 1880 gestig en aanvanklik Middelburgweg genoem. Dit is later vernoem na lord Rosmead, Goewerneur van die Kaapkolonie. Lys van dorpe in Suid-Afrika Raper, Peter E. (1987). Dictionary of Southern African Place Names. Internet Archive. p. 392. Besoek op 22 Maart 2020. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Max van der Stoel (* 3 Augustus 1924 in Voorschoten, † 23 April 2011 in Den Haag) was 'n Nederlandse politikus en lid van die Party van die Arbeid (PvdA), 'n sosiaal-demokratiese politieke party. Sy politieke standpunte was gematig links. Van der Stoel was 'n kampvegter vir menseregte en het ook die bestryding van linkse sowel as regse diktature tot een van sy politieke hoofdoelwitte gemaak. Van der Stoel was van 1973 tot 1977 in die linkse Den Uyl-kabinet en van 1981 tot 1982 in die sentrum-linkse Van Agt II-kabinet minister van Buitelandse Sake. Van 1983 tot 1986 was hy ambassadeur by die Verenigde Nasies en van 1993 tot 2001 Hoë Kommissaris vir Nasionele Minderhede van die Organisasie vir Veiligheid en Samewerking in Europa (OVSE). Hy was ook 'n lid van die Eerste sowel as Tweede Kamer asook van die Europese Parlement en het die amp van adjunk-minister beklee. Max van der Stoel het in die regte aan die Universiteit van Leiden studeer. Hy is in 2011 in die ouderdom van 86 jaar oorlede.


'n Bloedgroep is 'n klassifikasie van bloed bepaal deur die aanwesigheid of afwesigheid van bepaalde molekules ('antigene') op die buitekant van die membraan van die rooibloedselle. Karl Landsteiner het in 1900 die uiteenlopende gevolge van bloedoortappings ondersoek en die ABO-groeperingstelsel voorgestel. Later is die Rhesusfaktor ook bygevoeg. In die ABO-stelsel word 'n indiwidu se bloedgroep bepaal deur die kombinasie van A en B gene wat hy van moeder en vader ontvang. Elke ouer kan afhangende van sy/haar bloedgroep 'n A of 'n B of 'n afwesige geen (O) oordra. Sodoende word 9 moontlikhede bepaal (met die resulterende vier bloedgroepe van die kind tussen hakies): Op dieselfde wyse word die rhesus geen oorgedra met die volgende variasies. 'n Persoon produseer teenliggame teen die gene wat hy self nie het nie. Sodoende kan iemand met die O-bloedgroep (geen gene nie) vir almal bloed skenk, maar slegs O-bloed ontvang. Aan die ander kant kan iemand met die AB+ bloedgroep (geen teenliggaampies nie) enige bloed ontvang, maar slegs skenk aan AB+ ontvangers Huidig is tot 40 funksies bekend wat verantwoordelik is vir oorplantingverwerping indien alle weefselantigene in ag geneem word in die bepaling van verenigbaarheid.


Phú Bài Internasionale Lughawe (Viëtnamees: Sân bay Quốc tế Phú Bài) is 'n lughawe in Viëtnam. Die lughawe lê 16 km suid van Huế, in die Thừa Thiên-Huế provinsie en is die tuiste van die Viëtnamese lugredery, Vietnam Airlines. Die lughawe se aanloopbaan is 2670 meter lank. Die lughawe kan 2 miljoen passasiers per jaar hanteer. Hierdie artikel is ’n saadjie. Voel vry om Wikipedia te help deur dit uit te brei.


.fm' is die agtervoegsel van domeine van webtuistes in die Gefedereerde State van Mikronesië. Die topvlak-domein word nouliks vir webtuistes in die Gefedereerde state van Mikronesië self gebruik. Die meeste registrasies is vir webwerwe van radiostasies. Enige persoon kan 'n fm-naam registreer. Die opbrengste gaan na die Mikronesiese owerheid. Lys van Internettopvlakdomeine ISO 3166-2:FM Whois-inligting vir die .fm-domein


Kanpur (Hindi: कानपुर, Oerdoe: کان پور, Kānapur, voorheen Cawnpore) is 'n groot stad en die ekonomiese sentrum van die Indiese deelstaat Uttar Pradesh. Die stad lê in die noorde van die land en is die 9ste grootse stad in Indië. Kanpur het 'n bevolking van 4 952 468 inwoners en 'n oppervlakte van 1 642 km². Kanpur was een van die gasheerstede tydens beide die Krieketwêreldbeker 1987 en Krieketwêreldbeker 1996.    Hierdie Indië-verwante artikel is 'n saadjie. U kan wikipedia help deur dit uit te brei.


'n Pejoratief (Lat. peior = "slegter") is 'n woord met 'n negatiewe konnotasie - 'n woord wat ongunstige assosiasies oproep. Wikiwoordeboek het 'n inskrywing vir pejoratief. Croom, Adam M. (2011). "Slurs". Language Sciences. 33 (3): 343–358. doi:10.1016/j.langsci.2010.11.005. Croom, Adam M. (2014). "Remarks on 'The Semantics of Racial Slurs'". Linguistic and Philosophical Investigations. 13 (1). pp. 11–32. Croom, Adam M. (Januarie 2014). "The Semantics of Slurs: A Refutation of Pure Expressivism". Language Sciences. 41, Part B. pp. 227–242. doi:10.1016/j.langsci.2013.07.003. Hierdie artikel is ’n saadjie. Voel vry om Wikipedia te help deur dit uit te brei.


Die Lechitiese tale is 'n subgroep van die Wes-Slawiese tale. Volgens die heersende mening in die Slawiese taalkunde het tydens die Gemeenslawiese periode (tussen omstreeks 500 en 800 n.C.) 'n groep Wes-Slawiese dialekte tot selfstandige tale begin ontwikkel: Silesies, Pomeraans (dikwels ook Oossee-Slawies genoem, met Kasjoebies en Slowinsies), Polabies (dikwels ook Elbslawies genoem) en Pools. Na hierdie groep Wes-Slawiese tale word ook as Lechitiese tale verwys, afgelei van 'n ou Slawiese term vir Pool (Lech of Lach). In teenstelling met die Tsjegge (*čěchy) is na sprekers van Lechitiese tale ook as *lěchy verwys, terwyl Lechia as 'n alternatiewe naam vir Pole gebruik is. Gemeenskaplike kenmerke van Lechitiese tale sluit in: Verandering van die Proto-Slawiese ě, e, ę voor alveolare medeklinkers na a, o, ą, ǫ. Die Proto-Slawiese klanke dj, gě, gi word behou as dz [ʒ], dze [ʒe], dzy [ʒj]. Die oorgang van g → h vind nie plaas nie. Nasale word bybehou.


Klaarstroom is 'n nedersetting aan die westekant van die N12 nasionale pad en aan die noordekant van Meiringspoort deur die Swartberg tussen De Rust en Beaufort-Wes. Die oorspronklike naam was Pietersburg. Waarskynlik is die huidige naam te danke aan die helder water wat uit die Swartberg vloei. Goeie voorbeelde van Victoriaanse argitektuur het hier behoue gebly. Veral die polisiekantoor (gebou in 1860) is 'n mooi gebou. Deneys Reitz noem in sy boek Commando dat hy en sy manne tydens die Tweede Vryheidsoorlog deur die dorpie getrek het. In die kerkhoffie van die Church of the Good Shepherd lê die grafte van korporaal Boyd en kavalleris Hirschford wat in daardie oorlog gesneuwel het. Die dorpie was die tuiste van die laaste transportryer in die land. Dele van die Afrikaanse fliek Oom Kootjie Emmer is hier verfilm. Die R407-streekroete verbind die dorp met Willowmore en Prins Albert. Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. "Hoofplek Klaarstroom". Sensus 2011.


Mark Twain Amerikaanse skrywer en humoris Handtekening Literêre genres Fiksie, nie-fiksie, historiese fiksie, kinderboeke, reisverhale, satires, essays, wysgerige literatuur, sosiale kommentare, literêre kritieke Beduidende werke Play media Adventures of Huckleberry Finn The Adventures of Tom Sawyer Samuel Langhorne Clemens (* 30 November 1835 in Florida, Missouri; † 21 April 1910 in Redding, Connecticut), beter bekend onder sy skuilnaam Mark Twain, was 'n Amerikaanse skrywer en humoris wat veral bekendheid verwerf het met The Adventures of Tom Sawyer (1876) en die vervolgroman Adventures of Huckleberry Finn (1885). Na die laasgenoemde word dikwels verwys as die Great American Novel. Twain het grootgeword in Hannibal, Missouri - 'n dorp waar later ook Huckleberry Finn en Tom Swayer sou afspeel. Hy het beroepsopleiding by 'n drukker ontvang en was later ook as lettersetter werksaam. Daarnaas het hy artikels vir die nuusblad van sy ouer broer Orion geskryf. Nadat hy 'n tyd lank in verskillende stede as drukker gewerk het, het Twain hom as meesterloods op 'n Mississippi-rivierboot bekwaam en daarna weswaarts gegaan om met sy broer saam te woon.


Rawsonville is 'n dorp in die Wes-Kaap, Suid-Afrika, 16 km suidwes van Worcester. Volgens die 2011-sensus het die dorp 'n bevolking van 3  100 gehad, waarvan 263 (24%) Blank was. Die dorp is in 1858 gestig as 'n kommersiële sentrum vir die Goudinistreek. Goudini is die vervorming van 'n Khoikhoi uitdrukking wat vallei van die bitter heuning beteken. Die nuwe nedersetting is na sir Rawson W Rawson, koloniale sekretaris aan die Kaap (1854-1864), vernoem. Die munisipale raad het in 1995 'n wapen by die Buro vir Heraldiek geregistreer : In silwer, 'n groen kasteel met vier torings in perspektief; 'n blou hoekige skildhoof van vier stukke. Die helmteken was 'n tros druiwe, en die wapenspreuk "Labor omnia vincit". Druiwe is die belangrikste produk wat verbou word met verskeie koöperatiewe wynkelders in die omgewing. Die Goudini Spa is ongeveer 6 km van Rawsonville; die water bereik die oppervlakte teen 40 °C. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Rawsonville".


Die Tradouwpas is 'n bergpas in die Wes-Kaap op die R324-streekroete deur die Langeberge. Die pas verbind Swellendam op die N2 via Suurbraak met Barrydale op die R62 in die Klein Karoo. Die pas is 12km lank, bereik 'n hoogte van 351m bo seevlak en 'n maksimumhelling van 1:10. Die pas is gebou deur Thomas Bain. Die projek het in 1869 begin en die pas is oopgestel vir verkeer op 27 Oktober 1873 deur sir Henry Barkly. Die pas is Southeyspas genoem om 'n vorige Swellendamse landdros te vereer, maar die naam was nie gewild nie. Aan die noordelike kant van die pas het die pad in 1875, 1902 en 1906 weggespoel. Daarna is die betrokke stukkie pad 18m hoër herbou. In 1979 is 13km van die pas herbou volgens moderne standaarde. Die naam Tradouw is afgelei van 'n Khoi-woord met die betekenis van "vroue se pad". Lys van bergpasse in Suid-Afrika Erasmus, B.P.J.: Op Pad in Suid-Afrika. Jeppestown: Ball, 2010. ISBN 978-1-86842-149-7 Ross, Graham: The romance of Cape mountain passes. Kaapstad: Sunbird, 2011.


Die Mbhashe Plaaslike Munisipaliteit is een van die plaaslike munisipaliteite in die Amathole-distriksmunisipaliteit in die Oos-Kaap, Suid-Afrika. Dutywa (Idutywa) Willowvale Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Raymond Mhlaba Plaaslike Munisipaliteit (voorheen Nkonkobe en Nxuba munisipaliteite) is een van die plaaslike munisipaliteite in die Amathole-distriksmunisipaliteit in die Oos-Kaap, Suid-Afrika. In dié munisipaliteit lê die dorpe: Adelaide Alice met die Universiteit van Fort Hare Balfour Bedford Fort Beaufort Hogsback (Aftree- en vakansiedorp) Middeldrif Philipton Seymour "The Local Government Handbook" (in Engels). Geargiveer vanaf die oorspronklike op 10 September 2017. Besoek op 9 Augustus 2016.


Die Intsika Yethu Plaaslike Munisipaliteit is een van die plaaslike munisipaliteite in die Chris Hani-distriksmunisipaliteit in die Oos-Kaap, Suid-Afrika. Nedersettings in die munisipaliteit: Cofimvaba (setel) Tsomo Qwebwqwebw Amazizi Qamata Hierdie artikel is ’n saadjie. Voel vry om Wikipedia te help deur dit uit te brei.


.gy is die topvlakdomein van Guyana. Lys van Internettopvlakdomeine ISO 3166-2:GY IANA se WHOIS-inligting vir .gy


Die term Wilhelminisme (dikwels ook Wilhelminiese tydperk genoem) verwys na die regeringstyd van die Duitse keiser Wilhelm II (1888 tot 1918) wat deur 'n aantal spesifieke politieke, sosiale en kulturele uitdrukkingsvorme gekenmerk word. Tiperend van die tydperk was veral die naasbestaan van dinamiese moderniteit op die gebied van wetenskappe en tegnologie en romantiserende en reaksionêre tendense in die politieke en maatskaplike sfeer. Duitsland het in hierdie periode tot een van die gevorderdste nywerheidslande ontwikkel en is as die toonaangewende land ten opsigte van natuurwetenskap en tegniek beskou. Die voorindustriële maatskaplike strukture het nogtans byna onveranderd voortbestaan. Die sosiale lewe was op die adel en in besonderheid die adellike offisierskorps gefokus, en welvarende burgers het hulle lewenstyl by hierdie heersende elite aangepas. Militarisme en oordrewe nasionalisme was twee groot tendense in die Duitse samelewing, terwyl die kunslewe, wat deur die staat bevorder is, deur historisme, oorlading en teatrale elemente oorheers is. Dikwels word die sogenaamde "Wilhelminiese styl" in Duitsland met die nuwe barokstyl vereenselwig. Ondanks alle beperkings en tekortkomings was fundamentele burgerregte in die Wilhelminiese tydperk genoeg gewaarborg om in alle lewensterreine ook kritiese stemme te laat opgaan wat hulle in opposisie tot die heersende opvattings gevind het.


Die Laws in Wales Acts 1535 and 1542 (Wallies: Y Deddfau Cyfreithiau yng Nhgymru 1535 a 1542; Uniewette) was twee Parlementêre Wette wat in 1535 en 1542 deur onderskeidelik die Parlement van Engeland en die Parlement van Wallis aanvaar is. Die wette het die Treaty of Union (Verdrag van Vereniging) wat tussen die twee state onderhandel is, geïmplementeer. Die wette het in 1535 en in 1542 in krag getree. Daarmee is die Prinsdom van Wallis by die Koninkryk van Engeland ingelyf. Die wet van 1535 is op 21 Desember 1993 en die wet van 1542 is op 3 Januarie 1995 afgeskaf en Wallis het 'n outonome land binne die Verenigde Koninkryk geword. In 1999, na byna vyf eeue, is 'n Walliese parlement geopen nadat 'n referendum in Wallis op 18 September 1997 ten gunste daarvan was. Die nuwe parlement het nie dieselfde magte as die ou Walliese parlement nie, aangesien Wallis 'n lidland van die Verenigde Koninkryk bly. (en) Davies, John (1994), A history of Wales. London: Penguin. ISBN 0-14-014581-8.


Die Nyandeni Plaaslike Munisipaliteit is een van die plaaslike munisipaliteite in die O.R. Tambo-distriksmunisipaliteit in die Oos-Kaap, Suid-Afrika. Nedersettings in die munisipaliteit: Libode (setel) Hierdie artikel is ’n saadjie. Voel vry om Wikipedia te help deur dit uit te brei.


Die Mbombela Plaaslike Munisipaliteit is een van die plaaslike munisipaliteite in die Ehlanzeni-distriksmunisipaliteit in Mpumalanga, Suid-Afrika. Op 3 Augustus 2016, na afloop van die Suid-Afrikaanse munisipale verkiesing van 2016, is die Umjindi Plaaslike Munisipaliteit by Mbombela ingelyf. Nedersettings in die munisipaliteit sluit in: Barberton Hazyview Nelspruit (setel) Witrivier Die Suid-Afrikaanse Nasionale Sensus van 2001 het die munisipaliteit in die volgende hoofplekke verdeel: "The Local Government Handbook" (in Engels). Geargiveer vanaf die oorspronklike op 27 Augustus 2017. Besoek op 27 Augustus 2017. Lookup Tables - Statistics South Africa[dooie skakel] Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Die Umjindi Plaaslike Munisipaliteit was een van die plaaslike munisipaliteite in die Ehlanzeni-distriksmunisipaliteit in Mpumalanga, Suid-Afrika. Op 3 Augustus 2016, met die Suid-Afrikaanse munisipale verkiesing van 2016, is die munisipaliteit by die Mbombela Plaaslike Munisipaliteit ingelyf. Nedersettings in die munisipaliteit: Avoca Barberton Jambila Joes Luck Lows Creek Hierdie artikel is ’n saadjie. Voel vry om Wikipedia te help deur dit uit te brei.


Die Seweweekspoortpiek is in die Klein-Swartberg in die Wes-Kaap, Suid-Afrika. Die piek is 2325 m hoog, die hoogste punt in die Wes-Kaap. Die Seweweekspoort is daar naby. Lys van Bergpieke in Suid-Afrika Op Pad in Suid-Afrika. B.P.J. Erasmus 1995 ISBN 1-86842-026-4 Hierdie Suid-Afrika-verwante artikel is slegs 'n saadjie. U kan ons wikipedia help deur dit uit te brei.


Die Hessequa Plaaslike Munisipaliteit is een van die plaaslike munisipaliteite in die Tuinroete-distriksmunisipaliteit in die Wes-Kaap, Suid-Afrika. Dit is in 2000 as die Langeberg Plaaslike Munisipaliteit gestig, en het sy naam in 2005 verander. Die Breërivier/Wynland munisipaliteit het later die naam "Langeberg" oorgeneem. Nedersettings in die munisipaliteit Albertinia Askraal Brandrivier Gouritsmond Groot-Jongensfontein Heidelberg Port Beaufort Reisiesbaan Renier Riversdal (setel) Slangrivier Stilbaai met Stilbaai-Oos en Stilbaai-Wes Vermaaklikheid Witsand Die munisipaliteit gebruik 'n skynheraldiese "wapen" wat die volgende toon: 'n aalwyn (waarskynlik uit Heidelberg se voormalige dorpswapen), 'n ander plant, 'n bergreeks, 'n seiljag (waarskynlik uit Stilbaai se voormalige dorpswapen), golwende wit en blou dwarsbalke, en 'n ploeg. Bo die skild is 'n bokkop, en onder die skild die naam "Hessequa" (voorheen "Langeberg") op 'n krul. http://www.hessequa.gov.za


Douala is die grootste stad van Kameroen voor die hoofstad Yaoundé en het 'n bevolking van sowat 2 000 000 inwoners in 2001 gehad en 'n oppervlakte van 210 km². Hierdie artikel is ’n saadjie. Voel vry om Wikipedia te help deur dit uit te brei.


St. Pölten (amptelike naam, dikwels ook Sankt Pölten) is die hoofstad en grootste stad van die Oostenrykse deelstaat Neder-Oostenryk. Die stad het 'n bevolking van sowat 55 000 (2019) en 'n oppervlakte van 108 km². St. Pölten lê langs die Traisen-rivier en in die uitlopers van die Alpe-bergreeks. Hierdie artikel is ’n saadjie. Voel vry om Wikipedia te help deur dit uit te brei.


Die Richtersveld Plaaslike Munisipaliteit is een van die plaaslike munisipaliteite in die Namakwa-distriksmunisipaliteit in die Noord-Kaap, Suid-Afrika. Alexanderbaai Eksteenfontein Kuboes Lekkersing McDougallsbaai Port Nolloth (setel) Sanddrif Richtersveld Hierdie artikel is ’n saadjie. Voel vry om Wikipedia te help deur dit uit te brei.


Stogastiese veranderlike (ook toevalsveranderlike) is 'n begrip uit die waarskynlikheidsleer. In die waarskynlikheidsleer en statistiek, is 'n stogastiese veranderlike rofweg gesproke 'n veranderlike wie se waarde van die meting van een of ander lukrake (of toevalsgedrewe) proses spruit. In baie toevalseksperimente, soos steekproeftrekkings, word uit 'n populasie per toeval 'n element, b.v. 'n willekeurige verbyganger, aangewys. Ons vra hierdie verbyganger oor sy leeftyd, inkomste, ens. Vooraf weet ons nie wat ons as antwoord sal kry nie, agteraf wel, maar by herhaling tref ons vermoedelik 'n ander verbyganger, met waarskynlik heel andere antwoorde. Om in die teorie oor 'die leeftyd van 'n willekeurige verbyganger' te kan praat is die begrip stogastiese veranderlike ingevoer. Die toeval wys 'n uitkoms aan – een of ander verbyganger – en aan hierdie uitkoms wys ons 'n getal toe – sy leeftyd. Hieruit blyk dat 'n 'stogastiese veranderlike' 'n afbeelding van die uitkomsruimte na die reële getalle is.


Die Lekwa Plaaslike Munisipaliteit is een van die plaaslike munisipaliteite in die Gert Sibande-distriksmunisipaliteit in Mpumalanga, Suid-Afrika. Nedersettings in die munisipaliteit: Azalea Meyerville Morgenzon Sakhile Sivukile Standerton (setel) Thuthukani


Die Albert Luthuli Plaaslike Munisipaliteit is een van die plaaslike munisipaliteite in die Gert Sibande-distriksmunisipaliteit in Mpumalanga, Suid-Afrika. Nedersettings in die munisipaliteit: Badplaas Carolina (setel) Elukwatini Steynsdorp


Die Newcastle Plaaslike Munisipaliteit is een van die Plaaslike Munisipaliteite in die Amajuba-distriksmunisipaliteit in KwaZulu-Natal, Suid-Afrika.


Die Nongoma Plaaslike Munisipaliteit is een van die plaaslike munisipaliteite in die Zululand-distriksmunisipaliteit in KwaZulu-Natal, Suid-Afrika. Nedersettings in die munisipaliteit: Nongoma Thokazi Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Die Ulundi Plaaslike Munisipaliteit is een van die plaaslike munisipaliteite in die Zululand-distriksmunisipaliteit in KwaZulu-Natal, Suid-Afrika. Babanango Ilangakazi Kwaceza Mahlabatini Nhlazatshe Uloliwe Ulundi (setel) Hierdie artikel is ’n saadjie. Voel vry om Wikipedia te help deur dit uit te brei.


Levent is 'n finansiële distrik van Istanboel, Turkye. Dit is aan die Europese kant van die stad, in die munisipaliteit van Beşiktaş, geleë. Hierdie artikel is ’n saadjie. Voel vry om Wikipedia te help deur dit uit te brei. Koördinate: 41°04′55″N 29°00′57″O / 41.08181°N 29.01584°O / 41.08181; 29.01584


Die Rumelihisarı, Kasteel van Roemelië of Fort van Europa is ’n fort in die Sarıyer-dsitrik in Istanboel, Turkye, op ’n heuwel aan die Europese kant van die Bosporus. Dit is tussen 1451 en 1452 deur die Ottomaanse sultan Mehmet II laat bou voordat hy Konstantinopel verower het. Die drie groot torings is genoem na drie van Mehmet se visiere: Çandarlı Halil Pasha, wat die groot toring langs die poort gebou het, Zağanos Pasha, wat die suidelike toring gebou het, en Sarıca Pasha, wat die noordelike toring gebou het. Rumelihisarı is aan die nouste deel van die Bosporus geleë, dwarsoor Anadoluhisarı aan die Asiatiese kant, nog ’n fort wat tussen 1393 en 1394 deur sultan Bajezid I laat bou is. Die doel van die forte was om te keer dat hulp van die Swartsee Konstantinopel bereik tydens die stad se beleg deur die Ottomane. Die fort het een klein toring, drie hooftorings en 13 klein wagtorings op die muur wat die hooftorings verbind. In 1955, in opdrag van president Celal Bayar, is restourasiewerk begin wat tot 29 Mei 1958 geduur het.


Meiendorfer SV is 'n sportklub uit die stadstaat Hamburg in Duitsland, veral bekend vir sy sokkerafdeling. Behalwe sokker, het die klub ook afdelings vir onder meer pluimbal, ballet, basketbal, handbal, hapkido, judo, karate, gimnastiek, atletiek, qigong, dans, tafeltennis, vlugbal en joga. Meiendorf is 'n wyk van die oostelike Hamburgse stadsdeel Rahlstedt en was tot 1927 'n onafhanklike dorp. Die klub is op 17 Junie 1949 as 'n suiwer sokkerklub gestig. Die klubtrui was aanvanklik swart met 'n geel kenteken, maar aangesien skeidsregterstruie destyds altyd swart was, het die klub later op geel truie met 'n swart kenteken besluit. Die klub het sy grootste prestasie in 1988 behaal toe hy die hoofrondte van die DFB-Pokal gehaal het. Die klub is toe in die eerste rondte deur OT Bremen met 1-0 uitgeskakel. Amptelike klubwerf The Abseits Guide to German Soccer


Antalya is ’n stad in Turkye aan die Middellandse See en die hoofstad van die Antalya-privinsie. Dit is geleë op rotse en omring deur berge. Ontwikkeling en beleggings waarmee in die 1970's begin is, het die stad in ’n toeriste-oord omskep. Dit is onseker wanneer die eerste nedersetting hier gestig is. Daar is tot onlangs geglo dat Attalos II, die koning van Pergamum, die stad omstreeks 150 v.C. gestig het. Hy het dit Attalië genoem en dit was die basis van sy magtige vloot. Tydens uitgrawings in 2008 in die Doğu Garajı-dsitrik van die stad is egter oorblyfsels gevind uit die 3de eeu v.C. – ’n aanduiding dat die stad vroeër gestig is. Antalya het in 133 v.C. deel van die Romeinse Ryk geword nadat koning Attalos III van Pergamum dit in sy testament aan Rome bemaak het. Die stad het gefloreer en gegroei tydens die antieke Romeinse tydperk. Die Christendom het in die 2de eeu in die streek versprei. Paulus het die stad besoek, soos geskryf staan in Handelinge van die Apostels: "Daar het hulle [Paulus en Barnabas] in Perge die woord verkondig en daarna na Attalië toe vertrek.


Die lippe (Latyn: labia oris) is die gevoelige en donker gekleurde buitenste dele van die mond. Daar is 'n onderlip (gewoonlik groter) en 'n kleiner bolip. Lippe help met spraak, eet en aanraking. Lippe wys ook emosie. Wikimedia Commons het meer media in die kategorie Lippe. Wikiwoordeboek het 'n inskrywing vir lip. Hierdie artikel is ’n saadjie. Voel vry om Wikipedia te help deur dit uit te brei.


Selim I (Ottomaanse Turks: سليم اوّل, moderne Turks: I.Selim; 10 Oktober 1465/'66/'70 – 22 September 1520), ook bekend as Selim die Strenge, was van 1512 tot 1520 sultan van die Ottomaanse Ryk. Hy was ook die eerste Ottomaanse sultan wat die titel kalief van Islam aangeneem het. Hy het ’n groot deel van die Midde-Ooste verower en met sy dood in 1520 was die Ottomaanse Ryk byna 1 miljard akker groot (drie keer so groot as aan die begin van Selim se bewind). Hierdie artikel is merendeels vertaal vanaf die Engelse Wikipedia-artikel en:Selim I Yavuz Sultan Selim Biography Geargiveer 29 September 2007 op Wayback Machine URL besoek op 2007-09-16


Mustafa II Ghazi (Ottomaanse Turks: مصطفى الثانى, moderne Turks: II.Mustafa; 6 Februarie 1664 – 28/30 Desember 1703), was van 1695 tot 1703 sultan van die Ottomaanse Ryk. Hy was die seun van sultan Mehmet IV en het in 1703 ten gunste van sy broer Ahmet III geabdikeer. Hierdie artikel is vertaal vanuit die Engelse Wikipedia


Frank Opperman (* 8 Junie 1960 in Johannesburg) is 'n Suid-Afrikaanse akteur en musikant. Hy het bekendheid verwerf met die rol Ouboet van Tonder in die TV-reeks Orkney Snork Nie. Opperman matrikuleer in 1978 aan die Hoërskool Silverton in Pretoria nadat hy verskeie skole in Worcester, Benoni, Hermanus en Middelburg bygewoon het. In 1979 begin hy in die regte studeer aan Tuks, maar verloor gou belangstelling. In 1980 sluit hy by die weermag aan waar hy in 'n militêre marsjeerorkes speel. Ná sy militêre diensplig voltooi hy 'n Nasionale Dramadiploma aan die Technikon Pretoria. In 1988 trou Opperman met die Suid-Afrikaanse aktrise Susan Coetzer, maar hulle skei in 1992. Hulle het een (nou volwasse) seun, Frankie. Hy is in 2005 met Esmarie Meyer getroud en hulle het 'n dogter, Ena, wat nog op skool is.


Ruslandduitsers (Duits: Russlanddeutsche, Russies: российские немцы, wetenskaplike transliterasie: rossijskie nemcy) is 'n sambreelterm vir die etnies Duitse of Duitssprekende minderheid in Rusland - nasate van Duitssprekende setlaars uit Sentraal-Europa wat hulle vanaf die tweede helfte van die 18de eeu in verskillende streke van die Russiese Tsareryk gevestig het. Tsarin Katharina die Grote, wat self 'n boorling van 'n Duitssprekende gebied was, het aan Duitse immigrante talle voorregte gegee. Die term Ruslandduitsers, wat etniese, kulturele, taalkundige en godsdienstige homogeniteit insinueer, het eers in die 20ste eeu gebruiklik geraak in die konteks van Josef Stalin en die Nasionaal-Sosialistiese bewind in die Duitse Ryk se beleid teenoor etniese minderhede.. Histories was Duitse setlaars in Rusland uit verskillende landsdele afkomstig van waar hulle 'n verskeidenheid dialekte saamgebring het - tot 'n mate dat onderlinge kommunikasie haas onmoontlik was. In historiese tekste is hulle volgens hul Duitse oorsprongsgebied, hul dialek en hul geloofsoortuiging beskryf. In die tyd van die Groot Terreur het 'n buiteproporsionele getal persone van Duitse afkoms slagoffers van Stalin se suiwerings geword - na ramings is sowat 55 000 Ruslandduitsers tereggestel.


Margaretha (Greta) Bahnemann (née Jones) (gebore 29 September 1965 - oorlede 4 April 1992) was 'n bekende Afrikaanse sangeres en liedjieskrywer wat reeds op sesjarige ouderdom haar eerste langspeelplaat gemaak het. Sy was die dogter van die oorlede Philippus (Flip) Jacobus Wilhelmes Jones en Wilhelmina O'Grady. Sy het gematrikuleer aan Potchefstroom Gimnasium. Sy was getroud met Werner Fritz Bahnemann. Sy is in 1989 deur die ATKV as wenner van die Crescendo-sangkompetisie aangewys. Jones het ook die temaliedere van die TV-reeks Mooirivier en die rolprent Nag van die negentiende gesing. Op 4 April 1992 is sy op 26-jarige ouderdom oorlede nadat sy vermoedelik haar eie lewe geneem het. Sy was 'n agterkleindogter van prof. Ferdinand Postma en sy vrou, Margaretha. Lank Lewe Liefde, 1991 Greta Jones, 1990 (plaat) "Jong Afrikaanse sangeres sterf tuis in klaarblyklike selfmoord". Die Burger Koerant. 7 April 1992. Besoek op 1 Julie 2018. Lank lewe liefde, Beeld, 29 Januarie 1998. Lys van Suid-Afrikaanse musikante Hierdie artikel is ’n saadjie. Voel vry om Wikipedia te help deur dit uit te brei.


Play media Hula is 'n vertellende dans wat deur die Polinesiese bevolking van Hawaii ontwikkel is. Alhoewel die hula-dansstyle van Hawaii sekere oorenkomste met dié van ander Polinesiese volke toon, het hulle vanweë die groot afstand van ander Polinesiese eilande selfstandig ontwikkel. In sy oorspronklike vorm is die dans deur gesang begelei en het met sy ingewikkelde stelsel van bewegings 'n verskeidenheid kulturele en godsdienstige funksies vervul. Bepaalde danspasse is op die musikale ritme of gesang afgestem, terwyl ander liggaamsdele 'n verhaal vertel. So het die hula in die Hawaise samelewing, wat geen skryfstelsel ontwikkel het nie, onder meer ritusse, kulturele reëls, genealogiese besonderhede, mites en legendes van een generasie na 'n ander oorgedra. Daarnaas is hula-danse ook in die verlede reeds as suiwer vermaak opgevoer. Die verskillende hula-style kan onder meer volgens die inhoud van die gesang (mele), die begeleidende instrumente of die spesifieke dansstyl van mekaar onderskei word. Volgens 'n baie eenvoudige klassifikasie, wat hom hoofsaaklik tot die dansstyl beperk, word hula-danse tans ook in hula kahiko (tradisionele hula's) en hula ʻauana (moderne hula's) ingedeel.


Niʻihau of Niihau (niːhaʊ); Hawais: (ˈniʔiˈhɔu) is die kleinste van die bewoonde eilande in die Amerikaanse deelstaat Hawaii, met 'n oppervlakte van bykans 180 km². Niʻihau is 28,2 kilometer suidwes van Kauai anderkant die Kaulakahi-kanaal geleë. Nadat die eiland in 1864 deur Elizabeth Sinclair van die Koninkryk van Hawaii gekoop is, het dit tot vandag toe in privaat besit gebly. Sinclair het Niʻihau later aan haar erfgename, die Robinson-gesin, oorgeërf. Volgens 'n besluit van die Skotsgebore eienaars is die eiland, wat goed geskik vir skaap- en veeteelt is, nie vir besoekers toeganklik nie sodat die enkele honderd bewoners van suiwer Hawais-Polinesiese afkoms hul tradisionele leefwyse en taal kon bewaar. Niʻihau word tans deur Bruce en Keith Robinson bestuur. Heelwat oud-bewoners van Niʻihau woon nou op die naburige eiland Kauai, waar die twee broers ook groot boerderye besit. Die oud-bewoners van Niʻihau vaar gereeld ván en ná die eiland. Die familie Robinson en hul gaste vlieg per helikopter vanaf Port Allen lughawe (Kauai) na Niʻihau, waar daar op verskeie plekke helikopterplatforms gebou is.


Die HMS Hood was een van Brittanje se bekendste slagskepe. Nadat hy te water gelaat is gedurende 1920 is hy beskryf as die mooiste oorlogskip ter wêreld. Hy was 'n nuwe geslag slagskip wat spoed met pantser gekombineer het. Ongelukkig was sy pantser op die verkeerde plekke waar dit nie werklik nodig was nie. Skepe se pantser is veronderstel om die skip se masjinerie en magasyne te beskerm. Hy het 42 100 ton water verplaas by voltooiing en was toegerus met agt 15-duim kanonne, tien 4-duim kanonne en vier 21-duim torpedo buise. Hy is aangedryf deur vier stoomturbines wat 144 000 dryfasperdekrag gelewer het en kon 'n spoed van 31 knope haal. Hy is gekelder op 24 Mei 1941 deur die Duitse slagskip, Bismarck en die kruiser Prinz Eugen. Een van die Bismarck se 15-duim projektiele het een van sy magasyne binnegedring en Hood het ontplof en binne minute gesink. Slegs drie van 1 418 bemanningslede het dit oorleef. The Encyclopedia of Sea Warfare. Spring Books. 1975. ISBN 0-600-33111-3 Hierdie artikel is ’n saadjie. Voel vry om Wikipedia te help deur dit uit te brei.


Vir Villiers, 'n nedersetting in die Vrystaat, sien Villiers. Villiersdorp is geleë in die Wes-Kaap, in die streek genaamd die Overberg, naastenby 96 km vanaf Kaapstad, en ongeveer 355 meter bo seevlak. Die dorp lê tussen die Waterval- en Baviaansberge aan die noordwestekant van die vallei, met die Theewaterskloofdam na die suide. Villiersdorp staan ook bekend as die 'pêrel van die Overberg' of die 'trots van die Overberg'. Veldkornet Pieter de Villiers, eienaar van die plaas Radyn, het in 1841 by die Goewerneur aan die Kaap aansoek gedoen vir die uitlê van 'n dorp op 'n gedeelte van sy plaas. In 1843 is die dorp gestig, en in 1855 'n munisipaliteit verklaar. De Villiers het in sy aansoek in 1841 die Goewerneur ook versoek dat die benaming van die dorp ter herinnering aan die Franse mag wees, omdat die meeste inwoners van die dorp afstammelinge van die Franse Hugenote was. Die Goewerneur het toegegee dat die dorp na sy stigter, Pieter de Villiers, vernoem mag word. Aanvanklik was die dorp "De Villiers Dorp", maar in die omgangstaal het dit later "Villiersdorp" geword.


Jolette is die verhoognaam van Jolette Odendaal, 'n Afrikaanse sangeres en aktrise. Odendaal begin haar musiekloopbaan as lid van die a cappella-koor Cutt Glas, maar tree in 2005 uit om op haar sololoopbaan te konsentreer. Haar debuutalbum, genaamd Jolette, is in 2006 vrygestel. Sy matrikuleer in 1993 aan die Hoërskool Pro-Arte en wen dieselfde jaar die Dalro Nasionale Toneelspel-kompetisie en word as die Crescendo-wenner in die kategorie dames vokaal aangewys. In 1997 voltooi sy haar BA Drama-graad aan die Universiteit van Pretoria en in 1997 behaal sy haar honneursgraad. Jolette se albums: In Kamers, saam met Mauritz Lotz, 2009 SPITFIRE Jolette, 2006 BOWLINE Van die teaterproduksies waarin Jolette gespeel het: "Aspoestertjie", onder regie van Pierre van Pletzen. "Trek Uit" met Wikus du Toit "Brolloks en Bittergal" onder regie van Hannes Muller en Lizz Meiring. "Big Band Blast" saam met Ian von Memerty, Harry Sideropoulos en Ilse Klink. "JillJol" geskryf deur Wikus du Toit onder regie van Sandra Prinsloo. "Hartedief" deur Jeanne Goosen onder regie van Lizz Meiring. "Pols" met Henrietta Gryffenberg.


FT Eider Büdelsdorf is 'n sportklub uit Büdelsdorf in die deelstaat Sleeswyk-Holstein in Duitsland. Behalwe sokker, het die klub ook afdelings vir gimnastiek en tafeltennis. Eider verwys na die Eiderrivier wat langs Büdelsdorf verbyvloei. Die klub is in 1957 gestig met die huidige naam. 'n Gelyknamige Freie Turnerschaft an der Eider is in 1893 gestig en in 1933 ontbind deur die Nazi’s, maar daardie klub is later herstig en is vandag saam met die destydse TSV Glück-Auf Büdelsdorf saamgesnoer in Büdelsdorfer Turn- und Sportverein von 1893. Die klub se grootste prestasies was om in die laat 1990’s die topklub in Büdelsdorf te word, asook om in 2004 sewende te eindig in die Oberliga Hamburg/Sleeswyk-Holstein, destyds op die vierde vlak van die Duitse sokkerstruktuur. Amptelike klubwerf Geargiveer 22 Julie 2018 op Wayback Machine The Abseits Guide to German Soccer


Nieu-Seeland Rugby (Engels: New Zealand Rugby, afgekort “NZR”) is die bestuursliggaam wat rugby in Nieu-Seeland beheer. NZR is by Wêreldrugby geaffilieer en organiseer verskeie nasionale spanne, insluitend Nieu-Seeland se nasionale seniormansrugbyspan (die All Blacks), vroue en jeug. Dit is op 16 April 1892 as die Nieu-Seelandse Rugbyvoetbalunie (New Zealand Rugby Football Union, NZRFU), 12 jaar ná die eerste provinsiale rugbyunies in Nieu-Seeland, gestig. In 1949 is dit geaffilieer by die Internasionale Rugbyraad, nou bekend as Wêreldrugby, die wêreldwye beheerliggaam van rugby. Dit het in 2006 die woord “Voetbal” uit sy naam geskrap. Die handelsnaam New Zealand Rugby is in 2013 goedgekeur. Dit is wettiglik ’n geregistreerde vereniging met die naam New Zealand Rugby Union Incorporated. Hulle bestuur saam met die Argentynse Rugbyunie, Rugby Australia en die Suid-Afrikaanse Rugbyunie as ’n gesamentlike onderneming SANZAAR, die beheerliggaam van beide Superrugby en Die Rugbykampioenskap, die vernaamste rugbytoernooie in die Suidelike Halfrond. Die NZR hou ook toesig oor Sewesrugby in Nieu-Seeland en aangesien dit ’n Olimpiese sportsoort is, werk hulle met die Nieu-Seelandse Nasionale Olimpiese Komitee saam.


'n Vlak of 'n lyn is horisontaal wanneer dit 'n "konstante hoogte" het. Mens sê dat 'n voorwerp, soos 'n pyp of 'n dak, horisontaal is wanneer hy parallel met die horisontale vlak lê. Die horisontale vlak is reghoekig aan die vertikaal. Daar bestaan eintlik verskillende formele definisies van 'n horisontale vlak. 'n Vlak is plaaslik horisontaal as hy orals reghoekig aan die vertikaal lê. Dit beteken dat die vlak gebuig is, aangesien hy saam met die aarde se kromming moet loop. So 'n vlak vorm 'n ekwipotensiale oppervlak (gravitasionele potensiële energie is orals dieselfde). In teenstelling hiermee kan mens ook 'n plat (ongeboë) vlak kry wat op een punt loodreg aan die vertikaal is. Oor alledaagse afstande wat baie kleiner as die aarde se deursneë is, kan die buiging van die aarde buite rekening gelaat word, en is hierdie twee konsepte dieselfde.


Ds. Pieter Adam Strasheim (Terschelling, Friesland, 29 Junie 1851 - Stellenbosch 21 Februarie 1899) kan as die vader van die Nederduitse Gereformeerde Kerk in Zimbabwe beskou word. Hy tree in 1881 in diens van die NG Kerk en is leraar van NG gemeente Philadelphia (destyds Koeberg genoem) van 1882 - '83. Van 1883 tot 1895 is hy leraar van NG gemeente Wynberg. Hy kry op 7 Maart 1895 opdrag van die Kaapse Sinode om te gaan "als verteenwoordiger onzer Kerk in Mashonaland om onze verstrooide leden aldaar te bezoeken, ze waar mogelijk tot eene gemeente te vormen". Die gevolg van sy geslaagde besoek was die stigting van vier gemeentes in die destydse Suid-Rhodesië, in chronologiese volgorde: Bulawayo, Enkeldoorn op die teenswoordige Chivhu, Melsetter op die teenswoordige Chipinge en Fort Victoria, wat doodgeloop het tot dit in 1936 opnuut gestig is. Saam met ds. Strasheim het na Mashonaland gekom eerww. J.S. Groenewald (as sendeling toegelaat in 1895), later in Bulawayo bevestig as eerste leraar, A.J. Liebenberg op Enkeldoorn en P.L. le Roux op Melsetter. Eerw.


Karanos (Grieks: Κάρανος; 808-778 v.C.) word beskou as die eerste koning van Masedonië. Hy het sy eerste koninkryk in Aigai gevestig. Volgens legendes was Karanos die seun van Temenus. Laasgenoemde was saam met Kresfontes en Aristodemos die drie Doriese leiers wat die Miceense vasteland binnegeval het. Die drie krygshere het die land onder mekaar verdeel. Kresfontes het Messenië en Sparta gekry, Aristodemus Lakonië en Temenos Argos. Ná die dood van Temenos het die prinse onder mekaar gestry oor wie hom moet opvolg. Een van hulle, Feidon, het sy broers verslaan en koning geword. Karanos het toe besluit om sy eie koninkryk te stig. Om seker te maak hy neem die regte besluit, het hy eers die orakel van Delphi besoek. Dié het gesê: "Jy moet jou koninkryk vind waar daar baie wild en tembare diere is." Karanos het toe noord getrek en eindelik ’n groen vallei gekry wat aan die orakel se beskrywing voldoen het. Hy het daar ’n stad gebou wat hy Aigai genoem het. Dit is die teenswoordige Vergina, ’n belangrike argeologiese terrein waar al baie ontdekkings gedoen is.


Die Besançon-katedraal of Katedraal van St. Johannes (Frans: Cathédrale Saint-Jean de Besançon) is 'n katedraal in Besançon, Frankryk. Die kerk met sy Romeinse, Gotiese en barok-styl is in die 9de eeu deur keiser Karel die Grote laat bou, en in die 12de en weer in die 18de eeu herbou. Hierdie artikel is ’n saadjie. Voel vry om Wikipedia te help deur dit uit te brei.


Alexander I (Grieks: Ἀλέξανδρος ὁ Μακεδών), uit die Argeïese Dinastie, was van 498 tot 454 v.C. koning van Masedonië. Hy was die seun en opvolger van Amintas I. Tydens sy bewind het Masedonië betrokke geraak by die Grieks-Persiese Oorloë. Alexander is deur Persië in ’n bondgenootskap ingedwing, maar hy het die Grieke van hulle aanvalsplanne in kennis gestel. Alexander word beskou as die grondlegger van die Masedoniese ryk. Hy het sy leër gereorganiseer en die reg verkry om die Olimpiese Spele by te woon. Daardeur het hy intensief betrokke geraak by die Griekse kultuur wat hy so bewonder het. In 454 v.C. is hy onverwags vermoor. Hy is opgevolg deur sy seun Perdikkas II. Hierdie artikel is vertaal vanuit die Nederlandse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Alketas II (Grieks: Ἀλκέτας B), uit die Argeïese Dinastie, was van 454 tot 448 v.C. medekoning van Masedonië. Hy was een van ’n paar seuns van Alexander I. Toe Alexander vermoor is, het die Masedoniese volksraad besluit dat drie van sy seuns hom moet opvolg: Philippus, Alketas en Perdikkas. Die drie broers het mekaar egter gou die stryd aangesê. Die volksraad het Philippus en Alketas toe van die troon gesit en Perdikkas het die troon alleen bestyg as Perdikkas II. Perdikkas se seun, Archelaos, het Alketas en sy seun Alexander in 448 v.C. vermoor. Alketas was bekend vir sy verslawing aan alkohol. Hierdie artikel is vertaal vanuit die Nederlandse Wikipedia


Claire Johnston is 'n sangeres wat bekend is as die gesig en stem agter Mango Groove. Sy is in die Verenigde Koninkryk gebore, maar is vir die grootste deel van haar lewe 'n Suid-Afrikaanse burger. Johnston het op 10-jarige ouderdom vir die eerste keer as akteur, danser en sanger by die Johannesburgse produksie van die musiekblyspele Annie opgetree. Sy sluit tydens haar senior jaar op hoërskool by Mango Groove aan. Ten spyte van haar besige konsert-skedule voltooi sy haar graad in Engels, Filosofie, en Politiek aan die Universiteit van die Witwatersrand. Sy het al 'n konsert vir Belinda Carlisle geopen en saam met Freddie Mercury opgetree. Johnston sing gereeld "Nkosi Sikelel' iAfrika" by internasionale rugbywedstryde as die Springbokke speel en was ook by Suid-Afrika se bod vir die Olimpiese Somerspele 2012 betrokke. Sy is getroud met mede Mango Groove-musikant John Leiden. Sy tree tans saam met Mango Groove of saam met haar orkes "Claire Unplugged" op. Johnston het twee solo-albums uitgereik. Die eerste, Fearless, was gedeeltelik by Petrus Gabriel se Real Wêreld Studios in die jaar 2000 opgeneem.


Robert John "Mutt" Lange (gebore 11 November 1948) is 'n Britse albumvervaardiger en liedjieskrywer wat in Noord-Rhodesië gebore is en aanvanklik in Suid-Afrika albums vervaardig het. Hy staan bekend onder die bynaam "Mutt" Lange en word as een van die suksesvolste rock-vervaardigers in die geskiedenis beskou. Hy het al albums vir kunstenaars soos AC/DC, Nickelback, Def Leppard, Outlaws, Foreigner, The Cars, Bryan Adams, Billy Ocean, Savoy Brown en The Corrs vervaardig. Van sy vorige projekte sluit in die skryf van liedjies en vervaardiging van albums vir die country-sangeres Shania Twain. Haar 1997-album, Come on Over, wat hy vervaardig het, is die besverkopende vrouealbum van alle tye. RIAA Geargiveer 16 Augustus 2013 op Wayback Machine, besoek op 3 September 2008. Lys van Suid-Afrikaanse musikante Mutt Lange se Biografie Geargiveer 16 Mei 2008 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Pinelands is 'n gemeente van die Nederduitse Gereformeerde Kerk in die Ring van Wynberg, Kaapstad. Die gemeente was vroeër deel van die NG gemeente Maitland en moes met periodieke bediening volstaan. Op 'n geselligheid deur Afrikaanssprekendes en lede van die moedergemeente gereël, besluit die aanwesiges om 'n kerk in Pinelands te bou, omdat hulle af en toe in 'n onaantreklike saaltjie vir eredienste byeen moes kom. Hulle gaan dadelik aan die werk en bou die teenswoordige kerkgebou, ontwerp deur die argitek H. Sikkel. Binne 'n jaar na die besluit om 'n kerk te bou, reël die gemeenskap weer 'n geselligheid waarop hulle besluit om die moedergemeente en ring te vra om toestemming tot afstigting. So is die gemeente Pinelands op 27 Oktober 1943 met sowat 200 lede gestig. Dadelik begin die lidmate bou aan 'n pastorie. Die eerste predikant was ds. P.M. van Heerden, wat op 8 Julie 1944 bevestig is. Na 18 maande vertrek hy en volg ds. P.J. du Plessis hom op 10 Mei 1946 op. Die gemeente maak groot vordering in die eerste jare van sy bestaan.


Beeskraal is 'n Afrikaanse rock-musiekgroep. Beeskraal was die eerste Suid-Afrikaanse groep wat by die Ukkasie-fees in Londen opgetree het. Hulle het ook tydens die Rugbywêreldbeker 2007 se eindstryd by Aardvark in Londen opgetree. Charles Smidt, sanger, liedjieskrywer en kitaarspeler Robert Mitchley, baskitaarspeler, agtergrond stemme Henré Masser, tromme, agtergrond stemme Heel Somer Lank (Digitale Weergawe), 2009 Roots En Boots, 2008 CENTRAL STATION Plaasdorp / Innie (sper)Vuur, LEO MUSIEK Innie (sper)vuur, LEO MUSIEK/FANTASIA Plaasdorp, 2004 BLÊR MUSIEK/ LEO MUSIEK Sonskyn Elvis, 2002 SELECT/WOLMER Huis Toe, 2001 JNS Beeskraal EP, 1999 WOLMER musiek.co.za Geargiveer 25 September 2006 op Wayback Machine, besoek op 25 April 2010. Lys van Suid-Afrikaanse musiekgroepe Beeskraal se amptelike webwerf Duisend Ure op YouTube Blinkvosperd op YouTube


Brasse vannie Kaap (afgekort BVK) was 'n Afrikaanse rap- en hip-hop-musiekgroep van Kaapstad, Suid-Afrika wat in 1996 gestig is. Hulle gelyknamige debuutalbum is in 1997 vrygestel. Daarna volg Yskoud in 2001, Super Power in 2004 en hulle laaste album, Ysterbek in 2006. Die oorspronklike groeplede is Deon Daniels (Boeta-D), Roger Heunis (Hamma), Ashley Titus (en) (Mr Fat) en Enver Pietersen (DJ E20). Bboys Cheeze, Baby-L en Levi het later by bulle aangesluit. Titus is in 2007 aan ’n hartaanval oorlede. Ysterbek, 2006 KMD Super Power, 2004 GHETTO RUFF Yskoud, 2001 GHETTO RUFF Brasse Vannie Kaap, 1997 HAT Taal-en-feitegids, Pearson, Desember 2013, ISBN 978-1-77578-243-8 Lys van Suid-Afrikaanse musiekgroepe Ysterbek op YouTube Hierdie artikel is ’n saadjie. Voel vry om Wikipedia te help deur dit uit te brei.


Praxiteles (Grieks: Πραξιτέλης; uitspraak: prækˈsɪtɨliːz) van Athene, die seun van Kephisodotos die ouere, was die mees beroemde Attiese beeldhouer van die 4de eeu v.C.. Hy was die eerste om die naakte vroulike vorm in 'n lewensgrootte standbeeld te verwesentlik. Alhoewel geen onbetwisbaar toeskryfbare beeldhouwerk van Praxiteles behoue is nie, het vele kopieë van sy werke oorleef. Sekere skrywers het veronderstel dat daar twee beeldhouers was wat Praxiteles geheet het. Een sou dan 'n tydgenoot wees van Pheidias, en die ander, Praxiteles die ouere se meer gevierde kleinseun. Alhoewel die herhaling van dieselde naam in alternatiewe geslagte algemeen in Griekeland was, bestaan daar geen sekere aanduiding vir enige uitslag nie. 'n Veronderstelde verhouding tussen Praxiteles en sy beeldskone model, die Thespiaanse howeling Phryne, het verdere spekulasie ontlok. Eietydse outeurs, insluitend Plinius die ouere, het van sy oeuvres geskryf en munte uit sy era met silhoeëtte van verskeie van sy beeldtipes bestaan nog. Interpretasie van sy kunswerke kan gevind word van die skilderkuns van Gérôme, tot die komiese opera van Saint-Saëns en die skaduspel van Donnay.


Jaroslaf III (Russies: Ярослав Ярославич; 1220 – 9 September 1271) was die eerste prins van Twer en van 1264 tot 1271 die tiende grootprins van Wladimir. Jaroslaf en sy seun Michail het Twer van ’n klein dorpie verander in een van die grootste magsentrums in Middeleeuse Rusland. Al die ander prinse van Twer is afstammelinge van Jaroslaf. Hy was die seun van Jaroslaf II van Wladimir en die jonger broer van Aleksander Nefski. In 1247, toe hy nog minderjarig was, het hy die dorp Twer van sy oom gekry. In 1252 het Jaroslaf en sy broer Andrei II Aleksander se hoofstad, Pereslawl-Zalesski, binnegeval. Aleksander het teruggeveg met die hulp van Mongoolse magte en Jaroslaf se kinders gevange geneem. Jaroslaf het na Ladoga gevlug, waar hy deur Nowgorod gevra is om Aleksander as hulle militêre aanvoerder op te volg. Twee jaar later het hy Nowgorod aangevoer teen die Duitse Orde. Ná Aleksander se dood in 1263 het Jaroslaf en Andrei stry gekry oor wie die volgende grootprins moes word. Hulle het die Goue Horde besoek en hulle het Jaroslaf gekies. Dié het egter in Nowgorod gaan woon en met die dogter van ’n plaaslike bojaar getrou.


Santa Cruz de la Sierra is die grootste stad van Bolivië voor die regeringsetel La Paz en die hoofstad Sucre en is op 26 Februarie 1561 van Ñuflo de Chaves gestig. Die stad het 'n bevolking van 1 594 926 en van 1 862 911 in die metropolitaanse gebied in 2009 gehad en het 'n oppervlakte van 325,57 km². Die stad is die hoofstad van die gelyknamige suid-westelike department. Hierdie artikel is ’n saadjie. Voel vry om Wikipedia te help deur dit uit te brei.


Mons kan verwys na (1) nedersettings in Franssprekende lande, (2) die Latynse woord vir "berg" en (3) in die eksogeologie, na bergpieke en ander buite-aardse formasies. Mons, 'n stad in Wallonië Mons, 'n nedersetting in Charente Mons, 'n nedersetting in Charente-Maritime Mons, 'n nedersetting in Gard Mons, 'n nedersetting in Haute-Garonne Mons, 'n nedersetting in Hérault Mons, 'n nedersetting in Puy-de-Dôme Mons, 'n nedersetting in Var Mons is die Latynse term vir "berg, gebergte" (genitief montis). Hiervan is onder meer die Franse mont, die Italiaanse monte en die Engelse mount afgelei. Mons kan in die eksogeologie onder meer na bergpieke of vulkane op die planeet Mars verwys, waaronder Olympus Mons, Elysium Mons en Pavonis Mons.


Michail van Twer (Russies: Михаил Ярославич; 1271 – 22 November 1318), ook bekend as Michail Jaroslawitsj of sint Michail, was van 1285 ’n prins van Twer. Hy het van 1304 tot 1314 en weer van 1315 tot 1318 as grootprins van Wladimir regeer. Hy is deur die Russies-Ortodokse Kerk tot heilige verklaar. Michail was die tweede oudste seun van Jaroslaf III van Twer, die jongste broer van Aleksander Nefski, en het hom in 1285 as prins van Twer opgevolg. Ná die dood van Andrei III van Gorodets (Aleksander Nefski se seun en Jaroslaf se broerskind) het hy hom in 1304 opgevolg as grootprins van Wladimir. Aangesien Michail die wettige erfgenaam was en sy amp deur Tochta, die khan van die Mongoolse Goue Horde, bevestig is, het Michail ’n reeks terugslae beleef wat daartoe gelei het dat hy sy amp verloor het, ook in ’n mate vir sy nageslag. Hy is, soos die meeste grootprinse van Wladimir, in 1309 aanvaar as prins van Nowgorod, maar hy het teen Nowgorod geveg. Hy het selfs sy luitenante aan Nowgorod onttrek en in 1312 gekeer dat graan die stad binnegaan.


Kirkwall is die grootste nedersetting en hoofstad van die Skotse Orkney-eilande. Dit het 'n bevolking van sowat 8 686 in 2006 gehad. Die naam Kirkwall kom vanaf die Oudnoorse woord "Kirkjuvagr", wat Kerkbaai beteken. Kirkwall. (2008). Encyclopædia Britannica. Deluxe Edition. Chicago: Encyclopædia Britannica Hierdie artikel is ’n saadjie. Voel vry om Wikipedia te help deur dit uit te brei.


Barquisimeto (Spaans Nueva Segovia de Barquisimeto) is 'n groote stad in Venezuela en is in 1552 deur Don Juan de Villegas gestig. Die stad het 'n bevolking van 1 200 000 en van 1 500 000 in die metropolitaanse gebied in 2010 gehad en het 'n oppervlakte van 1 600 km². Die Stad is die hoofstad van die deelstaat Lara in die noorde van Venezuela. Hierdie artikel is ’n saadjie. Voel vry om Wikipedia te help deur dit uit te brei.


Maranhão (uitgespreek [maɾɐ̃ˈɲɐ̃w̃]) is een van die 26 state van Brasilië. Dit is ook een van die armste deelstate van die land. Maranhão se hoofstad en grootste stad, São Luís, het 'n bevolking van 986 826 in 2008 gehad. Brasilië se enigste woestyn, wat uit rollende en vaste sandduine bestaan, is in die Lençóis Maranhenses Nasionale Park geleë. Hierdie artikel is ’n saadjie. Voel vry om Wikipedia te help deur dit uit te brei.


Spoetnik 5 of Korabl-Spoetnik 2 (Russies: Спутник-5; Корабль-Спутник-2 of Skipsatelliet-2) was die tweede toetsvlug van die Sowjetunie se Wostok-ruimtetuig wat later vir die eerste bemande ruimtevlug gebruik sou word. Dit was die eerste keer dat diere die ruimte ingestuur is en veilig teruggebring is aarde toe. Dit is op 19 Augustus 1960 gelanseer en het die weg gebaan vir die eerste bemande ruimtevlug, Wostok 1, wat minder as agt maande later gelanseer is. In die ruimtetuig was twee honde, Belka en Strelka, 40 muise, twee rotte en verskeie plante, sowel as ’n televisiekamera wat die honde afgeneem het. Die tuig het op 20 Augustus teruggekeer, ’n dag ná die lansering. Al die diere was veilig en kort ná die landing is een van Strelka se hondjies na Caroline Kennedy, dogter van die destydse pres. John F. Kennedy, gestuur as ’n geskenk van die Sowjetunie. Hierdie artikel is vertaal vanuit die Engelse Wikipedia


Die Vlinderrôe (Gymnuridae) is 'n kraakbeenvis-familie wat tot die orde Myliobatiformes behoort. Daar is twee genera met minstens 12 spesies in hierdie familie. Slegs een spesie kom aan die Suid-Afrikaanse kus voor. 'n Kenmerk van die familie is dat die kop, lyf en pektorale vinne 'n diamantvormige skyf vorm en dat hulle breër is as wat hulle lank is. Daar is ook vyf pare kieusplete onder die kop. Hulle het geen dorsale- of stertvinne nie. Al die spesies is vivipaar. Gymnuridae Gymnura natalensis - Rem-vlinderrog Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Wenera 2MW-1 No.1, in die Weste ook bekend as Spoetnik 19, was ’n Sowjet-ruimtetuig wat in 1962 gelanseer is as deel van die Wenera-ruimteprogram en was veronderstel om op die planeet Venus te land. Weens ’n tegniese probleem het dit egter nie sy wentelbaan om die aarde verlaat nie en dit het ’n paar dae later die aarde se atmosfeer binnegedring. Dit was die eerste van twee Wenera 2MW-1-tuie wat die Sowjetunie gelanseer het – albei sendings het misluk. Die naam Spoetnik 23, en later Spoetnik 19, is deur die VSA gebruik om die tuig te identifiseer, aangesien die Sowjetunie aanvanklik nie die tuig se interne aanwysings bekend gemaak het nie en dit ook weens die mislukking van die sending nie ’n amptelike naam gehad het nie. Zak, Anatoly. "Russia's unmanned missions to Venus" (in Engels). RussianSpaceWeb. Geargiveer vanaf die oorspronklike op 25 April 2020. Besoek op 28 Julie 2010. Wade, Mark. "Venera" (in Engels). Encyclopedia Astronautica. Geargiveer vanaf die oorspronklike op 14 Januarie 2017. Besoek op 28 Julie 2010. Krebs, Gunter.


Zond (Russies: Зонд) is die naam wat gebruik is vir twee reekse onbemande ruimtetuie deur die Sowjetunie tussen 1964 en 1970. Die doel was om inligting in te samel oor nabygeleë planete en om ruimtetuie te toets. In die begin was daar probleme met die Proton-vuurpyl se betroubaarheid, maar daar is voortgegaan met die toetsvlugte, met ’n paar probleme wat wel ontstaan het. Die meeste van die toetsvlugte tussen 1967 en 1970 (Zond 4 tot 8) het probleme ondervind om na die aarde terug te keer. Al die Zond-sendings was onbemande vlugte. Vier van hulle het foute gehad wat geen bemanning sou oorleef het nie. Instrumente op hierdie vlugte het data versamel oor onder andere kosmiese en sonstrale, magnetiese velde, radioseine en die sonwind. Baie foto's is op die sendings geneem. Gedetailleerde inligting oor die Sojoes 7K-L1 wat in Zond 4 tot 8 gebruik is Maanverkenning: die Zond-sendings Hierdie artikel is vertaal vanuit die Engelse Wikipedia


Die Harings en Sardyne (Clupeidae) is 'n vis-familie tot die orde Clupeiformes behoort. Daar is 56 genera met minstens 190 spesies wat tot hierdie familie behoort. Dertien van die spesies kom aan die Suid-Afrikaanse kus voor. Die familie is van gemiddelde grootte (6 – 28 cm) en almal is silwerkleurig. Die liggaam is redelik plat en dit lyk asof elke vis 'n kiel onder by die pens het. Die visse het nie 'n sylyn nie. Die meeste visse van die familie kom in skole voor naby die oppervlakte, een van die redes vir die familie se kommersiële waarde. Die vis word geblik en gesout vir menslike verbruik en word ook as dierevoedsel gebruik. Die volgende genera en gepaardgaande spesies kom aan die Suid-Afrikaanse kus voor: Etrumeus Etrumeus teres - Ooskus-rondeharing Etrumeus whiteheadi - Rooioog-rondeharing Gilchristella Gilchristella aestuaria - Rivierrondeharing Sardinops Sardinops sagax - Sardyn Die volgende genus kom nie aan die Suid-Afrikaanse kus voor nie: Sprattus Sprattus sprattus - Sprot Limnothrissa Limnothrissa miodon - Kapenta Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Haring Coastal Fishes of Southern Africa.


Marius Weyers (gebore op 3 Februarie 1945 in Johannesburg) is ’n Suid-Afrikaanse akteur. Hy woon saam met sy vrou Yvette, in Rooi-Els, Wes-Kaap. Hy het internasionaal bekend geraak as Andrew Steyn in die rolprent The Gods Must Be Crazy (1980). Hy het 'n toekenning as beste akteur vir sy rol in Paljas ontvang. In 1981 ontvang Weyers die Erepenning vir Verhoogkuns van die Suid-Afrikaanse Akademie vir Wetenskap en Kuns. In 2021 word Weyers weer deur die Akademie vereer met die Besondere Erepenning van die SA Akademie vir sy besondere bydrae tot rolprent- en TV-kuns. Liebesnächte in der Taiga, 1967 Oupa for Sale, 1968 as Kobie Die vervlakste tweeling, 1969 as Toni Roux/'Paul' Onwettige huwelik, 1970 Stop Exchange, 1970 Sononder, 1971 Die bankrower, 1973 Siener in die suburbs, 1973 as Jakes. Vreemde wêreld, 1974 Ein toter Taucher nimmt kein Gold, 1974 as René Chagrin Ongewenste vreemdeling, 1974 as Steenberg.


Clemens X was die 239ste pous van die Rooms-Katolieke Kerk van 1670 tot 1676. Pous Clemens X is gebore as Emilio Bonaventura Altieri op 13 Julie 1590 in Rome, Italië. Hy was die seun van Lorenzo Altieri en Victoria Delphini. Die Altieri's was 'n voorname adellike familie met bande met die Colonna's en die Orsini's. Sy broer was kardinaal Giambattista Altieri senior. Hy was ook familie van Pous Benedictus XIII. Na voltooiing van sy studies word hy priester gewy op 6 April 1624 en word in 1623 ouditeur van Johannes die Doper Lancelotti in Pole. By sy terugkeer na Rome word hy biskop van Camerino op 29 November 1627 en vervolgens goewerneur van Loreto op 10 Desember 1633 en later van die hele Umbrië. Pous Urbanus VIII gee hom die opdrag om die gebied te beskerm teen oorstromings van die Po-rivier. Pous Innocentius X stuur hom as nuntius na Napels op 25 Desember 1644 waar hy vrede bewerkstellig na die stormagtige dae van Masaniello. Pous Alexander VII stuur hom met 'n missie na Pole. Pous Clemens IX maak hom superintendent van die pouslike skatkis en in 1667 sy "maestro di camera".


Die nasionale vlag van Anguilla is op 30 Mei 1990 amptelik in gebruik geneem. Die vlag vertoon ’n blou Britse vaandel met die eiland se wapenskild op die wapperkant. Die drie oranje dolfyne in die wapenskild op die vlag stel deursettingsvermoë, eenheid en krag voor en is in ’n sirkel wat kontinuïteit voorstel. Die wit agtergrond stel vrede en rustigheid voor en die turkoois strook onderaan die skild stel die omliggende see asook geloof, jeug en hoop voor. Tot 1967 was die Britse Union Jack die enigste amptelike vlag van Anguilla. Die rewolusie van 1967 het egter ’n nuwe vlag opgelewer. Dit was ’n rooi vlag waarop twee meerminne wat ’n skuld vashou op ’n blou skild verskyn. Die vlag is nooit amptelik aanvaar nie en is gou vervang deur die “Driedolfynevlag”. Hierdie driedolfynevlag is onmiddellik aanvaar en word vandag steeds gereeld deur eilandbewoners gebruik alhoewel dit nie die amptelike vlag is nie. Die Driedolfynevlag is vir ’n aantal jare gebruik maar daar was ’n gevoel dat Anguilla sy eie amptelike vlag moes kry. Brian Canty, voormalige goewerneur van Anguilla het die idee deurgevoer en ’n aantal voorstelle is aan Koningin Elizabeth II vir goedkeuring gestuur.


Die NG gemeente Van Riebeeck was 'n gemeente van die Nederduitse Gereformeerde Kerk in die Kaapstadse voorstad Kenwyn wat in 1952 van die NG gemeente Wynberg afgestig het. Weens die gedurige verengelsing van die suidelike voorstede van Kaapstad is die gemeente omstreeks 1995 by NG gemeente Plumstead, 'n ander dogtergemeente van Wynberg, ingelyf. Die voorlaaste leraar was ds. Thomas Lodewyk Wait van 1986 tot 1990 en daarna ds. J.F.E. Stone tot aan die einde. In 1990 het die gemeente se lidmate tydelik tot 400 toegeneem ná 'n groot gedeelte van die ontbinde NG gemeente Die Vlakte hier ingeskakel het, maar teen 1994 het dit weer afgeneem tot 258. Die gemeente se kerkgebou was in Rockfordweg, Kenwyn, en huisves later The River International Ministeries. Willem Frederick Liebenberg, 1952 - 1956 (eerste leraar) Leon Brand Viljoen, 1956 - 1961 Pieter Francois de Wet, 1961 - 1969 Rudolph Christopher Herholdt, 1969 - 7 Augustus 1976 Zacharias Blömerus, 1977 - 23 Januarie 1981 Schalk Willem Theart, 1981 - 19 Julie 1985 Thomas Lodewyk Wait, 25 Januarie 1986 - 1990 Jacobus Francois Erasmus Stone, 1990 - 1995 (sedertdien beroepbaar) Olivier, ds.


Fargo is die grootste stad in die Amerikaanse deelstaat van Noord-Dakota. In 2010 het die stad 'n bevolking van 105 549 gehad. Hierdie artikel is ’n saadjie. Voel vry om Wikipedia te help deur dit uit te brei.


Die Klipkabeljoue en Seebaarse (Serranidae) is 'n vis-familie wat hoort tot die orde Perciformes. Daar is vyf subfamilies, agt en veertig genera met 330 spesies wat hoort tot dié familie. Sewe en sewentig van die spesies kom aan die Suid-Afrikaanse kus voor. Die familie is karnivore en die grootte wissel van 4 cm ot 2.7 m. Hulle verkies koraal- en rots riwwe om in te leef tot op dieptes van 500 m. Die meeste spesies is hermafrodiete.


Owerheidsrekeningkunde verwys na die toepassingsveld van rekeningkunde wat spesifiek vir die openbare sektor of owerheid gebruik word. 'n Spesiale toepassingsveld van rekeningkunde bestaan omdat: Die doelwitte waarteen rekeningkundig verslag gedoen word, wesenlik verskil van die doelwitte waarvoor algemeen aanvaarde rekeningkundige praktyk van die privaatsektor ontwikkel is; en Die gebruike van die resultate van die rekeningkunde vir die owerheid wesenlik verskil van die gebruik van rekeningkunde in die privaatsektor. 'n Uitsondering op hierdie verskille is natuurlik owerheidsbesighede (byvoorbeeld Elektrisiteitsdienste) wat ten doel het om 'n wins te maak, maar daar is 'n wesenlike besprekingsveld daaroor of daar sulke uitsonderings behoort te bestaan. Nasionalisering behels onder andere die argument dat instansies óf privaat óf publiek moet wees, en dat publieke instansies se doelwitte wesenlik moet verskil van private instansies. Met ander woorde, is elektrisiteitsopwekking met 'n winsoogmerk wel in die openbare belang of nie? En indien dit in die openbare belang is, moet dit nie dan geheel en al in die privaatsektor gesetel word nie? Die andersoortige doelwitte van owerhede waarvoor owerheidsrekeningkunde gebruik word, sluit nie die gebruik van die dubbelinskrywingstelsel vir boekhouding uit nie.


Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit Bravo Association Football Club (kort: Bangkok Bravo FC) is die sokkerklub met die langste naam in die wêreld. Hulle kom uit Bangkok. Hierdie artikel is ’n saadjie. Voel vry om Wikipedia te help deur dit uit te brei.


Die Swarttip-koningvis (Caranx heberi) is 'n vis wat voorkom in die Indiese-Pasifiese area en aan die ooskus van Afrika vanaf die Persiese Golf tot by Knysna. In Engels staan die vis bekend as die Blacktip kingfish. Die vis het 'n gevurkte stertvin met die boonste helfte wat swart is en die onderste helfte geel terwyl die anale en dorsale vinne tot helder geel kan wees. Die pektorale vinne is lank en op die agterste helfte van die sylyn is 'n ry verdikte skubbe. Die vis word 1 m lank en 14 kg swaar. Die vis verkies rots- en koraalriwwe om in te leef in water wat van 5 – 20 m diep is terwyl die onvolwasse visse riviermondings en die vlak kuswater verkies om in te leef. Die vis eet vis wat op die riwwe leef, ansjovis, tjokka, garnale en klein krappe. Alfabetiese lys van visse Lys van Suider-Afrikaanse visse volgens wetenskaplike name Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die rolprent. Vir die boek deur Boris Pasternak, sien Dokter Zjiwago. Doctor Zhivago (Russies: До́ктор Жива́го; Afrikaans: Dokter Zjiwago) is ’n epiese drama-romanse-oorlog-rolprent van 1965 wat deur David Lean geregisseer is en losweg op ’n roman van Boris Pasternak gegrond is. Dit was dekades lank gewild en is sedert 2010 die agtste mees winsgewende rolprent van alle tye in Amerika as inflasie in ag geneem word. Die raamwerk waarbinne die rolprent afspeel, is die KGB-offisier Yevgraf Zhivago (Alec Guinness) se soektog in die Sowjetunie na die buite-egtelike kind van sy halfbroer, die dokter en digter Yuri Zhivago (Omar Sharif), en sy minnares Lara Antipova (Julie Christie). Yevgraf glo ’n jong vrou met die naam Tonya Komarovskaya (Rita Tushingham) wat by ’n damprojek werk, is dalk sy broerskind. Yevgraf vertel Tonya die verhaal van haar pa se lewe. Dit fokus op die liefdesdriehoek tussen Yuri Zhivago, sy vrou Tonya Gromeko (Geraldine Chaplin) en sy minnares Lara en speel hoofsaaklik af in die onstuimige tydperk 1912–1923, die jare van die Eerste Wêreldoorlog, die Russiese Rewolusie, die val van die regering van tsaar Nikolaas II en die beginjare van die Sowjetunie.


Die pelagiese sone is die deel van die oop see of oseaan wat nie naby die kus of bodem is nie. Die woord is afgelei van die Griekse woord, "πέλαγος" (pélagos), wat rofweg as "see" vertaal kan word, maar meer akkuraat oop of diep see beteken. Die pelagiese sone word in die volgende subsones opgedeel: Epipelagiese sone - oppervlak tot 200 meter diep. Die meeste plante en diere kom hier voor. Fotosintese kan in die laag plaasvind omdat sonlig geredelik tot die diepte deurdring. Die gevolg is dat plantelewe floreer wat weer verskeie diere voed. Mesopelagiese sone - van 200m tot 1000m. Die sone is bedags in skemer gehul. Verskeie seediere skuil bedags in die sone. Batipelagiese sone - van 1000m tot 4000m. Die sone is deurentyd donker en die waterdruk geweldig hoog. Slegs spesiaal toegeruste spesies kan hier oorleef. Abissopelagiese sone - van 4000m tot die oseaan se bodem. Geen lig dring tot hier deur nie en die dierelewe is blind en kleurloos. Hadalpelagiese sone - die water in diep skeure en slote. Min is bekend oor die sone. Slegs 'n paar spesies leef hier, maar verskeie organismes leef in hidrotermiese ventilasie openinge.


Die Grootoog-sambokhaai (Alopias superciliosus) kom wêreldwyd en reg rondom die Suid-Afrikaanse kus voor, van Angola tot by KwaZulu-Natal. Dit word deur die IUBN geklassifiseer as 'n kwesbare spesie. In Engels staan die haai bekend as die Bigeye thresher. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Yabumoto, Y. and Uyeno, T. (1994). "Late Mesozoic and Cenozoic fish faunas of Japan". The Island Arc. 3: 255–269. doi:10.1111/j.1440-1738.1994.tb00115.x.AS1-onderhoud: meer as een naam: authors list (link) IUCN Rooilys (22 Februarie 2007). "More oceanic sharks added to the IUCN Red List". Persberig. Archived from the original on 14 Januarie 2009. https://web.archive.org/web/20090114013022/http://www.iucn.org/where/oceans/index.cfm?uNewsID=103. Besoek op 21 Desember 2008.  http://www.fishbase.org/summary/Alopias-superciliosus.html Hierdie artikel is ’n saadjie. Voel vry om Wikipedia te help deur dit uit te brei.


Birkenhead is 'n dorp in die provinsie Wes-Kaap van Suid-Afrika. Birkenhead is in die Overstrand Plaaslike Munisipaliteit geleë, wat onder die Overberg-distriksmunisipaliteit val. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei. "Hoofplek Birkenhead". Sensus 2011.


Die Suidersee (Nederlands: Zuiderzee, Nedersaksies: Zuderzee, Wes-Fries: Sudersee) is 'n see wat vroeër in die middel van Nederland gelê het. Met die voltooiing van die Afsluitdyk in 1932 word die see verdeel. Die binnedykse deel heet sedertdien Ysselmeer, die buitedykse deel is nou deel van die Waddesee. Die Suidersee het in die middeleeue ontstaan uit 'n binnemeer met soet water wat die Aelmere genoem is en sy water van die riviere Ryn en Yssel ontvang het. Die uitvloei van hierdie meer na die Noordsee in die noordweste was die Vlie. Die naam Vlieland van een van die Wadde-eilande herinner nog aan die tye. In 'n reeks oorstromings is die land wat die sout water van die Noordsee en die soet water van die Aelmere geskei het, weggespoel en die Vlie is baie verbreed tot dit 'n oop see-arm geword het. Daar is berigte dat die oorstromings die sout water het laat deurdring tot in die stad Utrecht. Die Aelmere het so 'n see geword of eintlik 'n baai van die Noordsee. Ná 1932 is hierdie proses kunsmatig teruggedraai.


Die kleurpunt-langhaarkat (Engels: Colourpoint Longhair), of Himalajakat (Himalayan) soos hy in die VSA genoem word, is ’n langharige katras waarvan die voorkoms ooreenstem met dié van die Persiese kat. Die enigste verskille is sy blou oë en kleurpunte, ’n gevolg van die kruisteling van die Persiese kat met die Siamese kat. Hoewel soortgelyke rasse reeds honderde jare lank bestaan, is eers in die 1950's begin met die teling van kleurpunt-langhaarkatte, soos hulle in Europa en Suid-Afrika bekend is. Die Amerikaanse naam kom van ander diere met kleurpunte, veral die Himalajakonyn. Hoewel The International Cat Association (TICA) hulle as ’n aparte ras beskou, word hulle saam met die Persiese kat en die eksotiese korthaarkat ('n Persiese kat met kort hare) gegroepeer onder ’n "Persiese teelgroepstandaard". Die Amerikaanse Cat Fanciers' Association en die Southern African Cat Council (SACC) beskou hulle as ’n kleurvariasie van die Persiese kat. Nes die Persiese kat is die kleurpunt-langhaar geneig om ’n ronde lyf met kort bene te hê, wat dit vir hulle moeilik maak om so hoog soos ander katte te spring.


Thaba-Tseka is 'n dorpie in Lesotho en is die kampdorp (hoofstad) van die land se Thaba-Tseka-distrik. Dit het 'n bevolking van ongeveer 15 248 mense (2016-sensus). In Thaba-Tseka kan winkelgeriewe, 'n bank, 'n poskantoor, verskeie institute van hulporganisasies asook 'n hospitaal gevind word. Toerisme-inligting oor Thaba-Tseka op Wikivoyage Hierdie artikel is ’n saadjie. Voel vry om Wikipedia te help deur dit uit te brei.


Club Brugge is 'n Belgiese sokkerklub in Brugge, wat in die Eerste klasse speel. Die span se tuisveld is die Jan Breydelstadion, wat met 'n kapasiteit van 29 000 sitplekke die tweede grootste stadion van België is. Hulle deel die stadion met Cercle Brugge, wat hulle plaaslike mededinger is. Die derby tussen beide spanne staan as die Brugse derby bekend. Club het 13 keer die nasionale titel gewen en was die enige Belgiese span ooit om in die eindstryd om die Europa Beker te speel (waar hulle geklop met Liverpool FC geëindig het). Hoewel RSC Anderlecht meer pryse gewen het, is Club tog die gewildste span in België. Kampioen van België (15) 1919/20, 1972/73, 1975/76, 1976/77, 1977/78, 1979/80, 1987/88, 1989/90, 1991/92, 1995/96, 1997/98, 2002/03, 2004/05, 2015/16, 2017/18


Die Nebelung is ’n seldsame katras met lang lywe, groen oë en ’n halflang, digte pels. Die naam – oënskynlik ’n samesmelting van die Duitse woord Nebel (mis) en die Middeleeuse Duitse saga Nibelungenlied – is waarskynlik vanweë die kat se kenmerkende syagtige blou-grys pels asook die ras se stamouers, wat genoem is na twee hoofkarakters in die Nibelungenlied, die Duitse vegter Siegfried en die Yslandse koningin Brunhilde. Cora Cobb, die eienaar van Siegfried (1984) en Brunhilde (1985), was baie beïndruk met die mooi blou-grys katte. Hulle het soos Russiese bloukatte met ’n halflang, ligte pels gelyk. Saam met die genetikus dr. Solveig Pfleuger het sy ’n standaard vir die katte opgestel volgens dié vir die Russiese bloukat, maar met ’n verskil: die lengte van die pels. The International Cat Association (TICA) was die eerste vereniging wat die Nebelung erken en ’n teelstandaard verskaf het. Die doel van die teelprogram is om blou katte te produseer met dieselfde voorkoms as die katte wat in die 19de en laat 20ste eeu uit Rusland ingevoer is en dit te kombineer met ’n halflang, blink pels.


Kylemore is ’n dorpie in die Suid-Afrikaanse provinsie Wes-Kaap. Dit val binne die Stellenbosch Plaaslike Munisipaliteit, wat ’n deel van die Kaapse Wynlande-distriksmunisipaliteit uitmaak. Lys van dorpe in Suid-Afrika "Hoofplek Kylemore". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Robertsvlei is ’n dorpie in die Suid-Afrikaanse provinsie Wes-Kaap. Dit val binne die Stellenbosch Plaaslike Munisipaliteit, wat ’n deel van die Kaapse Wynlande-distriksmunisipaliteit uitmaak. Lys van dorpe in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Bieszczady Poolse Woudkarpate Maak deel uit van die Oostelike Beskiede Karpate Strek oor  Pole  Slowakye  Oekraïne Ligging in Pole Hoogste bergpieke Tarnica in Pole (1 346 m) Pikoei in Oekraïne (1 405 m) Die Bieszczady [bʲɛ'ʃtʃadɨ] is 'n afgeleë en yl bevolkte berglandskap in die suidooste van Pole en aangrensende gebiede in Slowakye en Oekraïne. In sy nouer betekenis verwys die naam na 'n deel van die Oostelike Beskiede-bergreeks in Pole en Slowakye (Pools: Bieszczady, Slowaaks: Bukovské vrchy). Die Oostelike Beskiede word dikwels ook Poolse Woudkarpate genoem. Die hoogste bergpieke is die Tarnica in Pole (1 346 m bo seevlak) en Pikoei in Oekraïne (1 405 m). Die Bieszczady-gebied het vanaf die 14de eeu deel uitgemaak van Pole, maar is vanweë sy afgeskeidenheid nouliks deur belangrike geskiedkundige gebeurtenisse geraak. Dit het sy besondere karakter deur die inheemse Roeteense bevolking (Oos-Slawiese Bojke en Lemke) gekry. Politieke en etniese geskille het tot die tragiese gebeure in die jare ná die Tweede Wêreldoorlog gelei toe 'n groot deel van die inwoners na ander gebiede verdryf is.


Die Balinese kat (Engels: Balinese) is ’n langharige katras met kleurpunte soos ’n Siamese kat. Dit is hoofsaaklik ’n Siamees, maar met mediumlang hare en ’n pluimstert. Die Balinese kat is nie van Bali of enige ander deel van Indonesië nie. Dit is nie ’n natuurlike ras nie, maar die gevolg van ’n menslike teelprogram. Die kat is oorspronklik geregistreer as ’n "langhaar-Siamees" en is bekend sedert die vroeë 1920's. Die langhaarkatjies wat per geleentheid in ’n Siamese werpsel voorkom, was aanvanklik nie skoudiere nie, maar is as troeteldiere verkoop omdat hulle so besonders was. Dit het in die middel 1950's verander toe twee telers, Marion Dorsey van die Rai-Mar Cattery in Kalifornië en Helen Smith van die MerryMews Cattery in New York ’n teelprogram met dié langhaarkatte begin het. Die naam is gekies omdat Smith gevoel het hulle het die grasie en skoonheid van Balinese dansers en omdat "langhaar-Siamees" ’n redelike lang naam was. Hulle het hierna gewild geword en verskeie telers het daaraan gewerk om die ras te "vervolmaak".


Die Chartreux is ’n kortharige katras van Frankryk wat deur verskeie verenigings wêreldwyd erken word. Dit word egter nie deur die Governing Council of the Cat Fancy in Brittanje erken nie omdat dit te na aan die Britse korthaarkat is. Een van dié kat se kleure is blou-grys. Daar is ’n legende dat die Chartreux afstam van katte wat na Frankryk gebring is deur Kartuiser-monnike om in die orde se hoofklooster, die Grande Chartreuse in die Chartreuse-berge, te gaan woon. Maar in 1972 het die kloostervoog van die Grande Chartreuse ontken dat die klooster se argiewe enige rekords het van ’n katras wat soos die Chartreux lyk. ’n Ander legende lui dat die Chartreux afstammelinge is van wilde katte in die hedendaagse Sirië en dat hulle in die 13de eeu na Frankryk gebring is deur Kruisvaarders, van wie baie by die Kartuiser-monnike-orde aangesluit het. Die eerste aangetekende vermelding van die ras was in die 18de eeu deur ’n Franse naturalis. Ná die Tweede Wêreldoorlog was min van hulle oor en het telers ’n gesamentlike poging aangewend om te keer dat hulle uitsterf.


Die Sillagos (Sillaginidae) is 'n vis-familie wat hoort tot die orde Perciformes. Daar is drie genera met een en dertig spesies wat hoort tot dié familie en drie van die spesies kom aan die Suid-Afrikaanse kus voor. Die liggaam is lank en bedek met klein skubbe en het twee dorsale vinne. Die familie se grootte wissel van 15 – 36 cm. Die volgende genus en spesies kom aan die Suid-Afrikaanse kus voor: Sillago Sillago aeolus – Gevlekte sillago Sillago chondropus – Horrelvoet-sillago Sillago sihama – Silwer sillago Silwer sillago (Sillago sihama) Sillago indica Sillaginopsis panijus Sillago burrus Sillago intermedius Sillago vittata Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Hierdie artikel is ’n saadjie. Voel vry om Wikipedia te help deur dit uit te brei.


Die Moorse afgod (Zanclidae) is 'n vis-familie van die orde Perciformes. Daar is een genus met slegs een spesie in die familie wat aan die Suid-Afrikaanse kus voorkom. Die familie se lyf is skyfvormig. Die volwassene het breë, swart strepe op 'n wit lyf met geel sye. Dit het 'n gepunte bek met 'n verlengde rugvin. Die volwassenes leef in koraal- en rotsriwwe tot op dieptes van 182 m. Die volgende genus en gepaardgaande spesies kom aan die Suid-Afrikaanse kus voor: Zanclus Zanclus cornutus - Moorse afgod Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Die Slag van Talana het op 20 Oktober 1899 by die Talanakoppie naby Dundee, Natal tydens die Tweede Vryheidsoorlog plaasgevind. Hierdie was die eerste geveg in die Natal-arena van die oorlog en ook die eerste waar die Britse troepe kakie-uniforms gedra het. Die geveg het op en om die Talanaheuwel (in Zoeloe beteken die naam: die rak waarop die kosbare goed gebêre word) plaasgevind. Die heuwel is 1 442 m hoog. Op 20 Oktober 1899 het die Boeremagte onder bevel van generaal Lukas Meyer, generaal D.J.E. (Maroela) Erasmus en generaal J.H.M. (Jan) Kock die heuwel beset en die Britse magte van generaalmajoor sir William Penn Symons aangeval. Gedurende die nag van 19 Oktober het die Boerekrygers hul 75 mm Krupp- en Maxim Nordenfeldt-kanonne tot op Talanakoppie (net oos van die dorp) getrek en op die plat kruin stelling ingeneem. Die Boere se 155 mm Creusot-kanon is deur Erasmus se burgers tot op Impatiberg, noordwes van Dundee, getrek. Die 20ste se digte mis het egter enige akkurate vuur vanaf daardie posisie onmoontlik gemaak. Symons se opdrag was juis om die steenkoolvelde teen die Boeremagte te beskerm.


Roman Raymond Polański (internasionale spelling: Polanski; * 18 Augustus 1933 in Parys as Rajmund Roman Liebling) is 'n Pools-Franse rolprentregisseur, rolprentvervaardiger, draaiboekskrywer en akteur. Hy het ook Franse burgerskap. Sy bekendste rolprente sluit die grufilm Rosemary's Baby (1968) asook The Pianist (2002) in. Die laasgenoemde rolprent, 'n drama oor die Sjoa, is met die Goue Palm van Cannes en 'n Oscar (Academy Award) vir "Beste Regie" bekroon.


VVV-Venlo is 'n sokkerklub in Venlo (Nederland), wat in die Eredivisie speel. VVV speel sy tuiswedstryde in De Koel (kapasiteit: 8 000 sitplekke). VVV wil oor 'n paar jaar in 'n nuwe stadion met 'n kapasiteit van 15 000 sitplekke speel. Kampioen Eerste divisie (2) 1992/93, 2008/09 (naaswenner (4): 1975/76, 1984/85, 2005/06, 2006/07) Kampioen Tweede divisie (naaswenner (1): 1966/67) KNVB-beker (1) 1959 Beb Bakhuys Keisuke Honda Faas Wilkes Hierdie artikel is ’n saadjie. Voel vry om Wikipedia te help deur dit uit te brei.


Die Dayton Dutch Lions is 'n Amerikaanse sokkerklub in Dayton, Ohio, wat in 2009 gestig is deur Nederlanders wat die Nederlandse sokkerfilosofie in die VSA wil versprei. Die span werk saam met die Nederlandse sokkerspan FC Twente, vir afrigtingsmetodes en om die beste spelers na die Eredivisie te bring. Die Dutch Lions speel in die USL Pro League (die 3de vlak in die VSA) en het baie ondersteuners onder Nederlanders in die VSA (bynaam die Orange Legion). Geert den Ouden Hierdie artikel is ’n saadjie. Voel vry om Wikipedia te help deur dit uit te brei.


'n Census-designated place (CDP) is 'n nedersetting in die Verenigde State wat nie amptelik geïnkorporeer is nie, maar deur die Amerikaanse Sensusburo (United States Census Bureau) uitsluitlik vir statistieke doeleindes gedefinieer word. CDPs word elke tien jaar, wanneer 'n sensus gehou word, as die statistieke teenstukke van geïnkorporeerde nedersettings soos cities, towns en villages afgebaken. CDPs is bewoonde gebiede of bevolkingskonsentrasies wat hul eie munisipale administrasie kort, maar in alle ander opsigte met geïnkorporeerde nedersettings ooreenkom. So word CDPs net afgebaken om statistieke gegewens vir 'n bewoonde gebied in te samel wat deur middel van 'n pleknaam geïdentifiseer kan word, maar volgens die wette van die deelstaat, waarin hulle geleë is, nie amptelik geïnkorporeer is nie. Hulle sluit klein landelike gemeenskappe, sogenaamde colonias langs die grens met Mexiko, en nie-geïnkorporeerde vakansie- en aftreeoorde in. Aan die grense van 'n CDP word geen regtelike status toegeken nie. Hulle sal derhalwe nie altyd met dié grense ooreenkom wat deur 'n plaaslike gemeenskap met 'n bepaalde pleknaam verbind word nie.


Stephanus Petrus Erasmus Boshoff (* 14 Julie 1891 op Vaalbank, Senekal – † 30 April 1973, Potgietersrus) was 'n bekroonde Afrikaanse akademikus, skrywer en taalpatriot. Hy het deur sy lang openbare loopbaan diep spore in die Afrikaanse volkslewe op kulturele, opvoedkundige en taalkundige gebied getrap. Stephanus Petrus Erasmus Boshoff is op 14 Julie 1891 op die plaas Vaalbank in die distrik Senekal in die Oranje-Vrystaat gebore as die jongste van twaalf kinders. Sy vader, Johannes Jurgens Boshoff (25 Augustus 1847 – 29 Desember 1918) was Vrystaatse Volksraadslid by die uitbreek van die Anglo-Boereoorlog en is kommandant van die Boeremagte tydens die oorlog. Sy moeder was Jacoba Christina de Waal (18 Junie 1848 – 16 Desember 1919). Hy begin eers skoolgaan na die oorlog verby is toe hy en sy moeder terugkeer uit die konsentrasiekamp. Sy eerste skoolopleiding is op Riebeek-Wes in die Kaapprovinsie en in 1905 gaan hy na die Hoër Jongenskool in die Paarl. In 1907 slaag hy die Junior Sertifikaat en in 1908 matriek, albei in die eersteklas, en sit dan sy studie voort met behulp van beurse.


Sir Johannes Andries (John) Truter (Kaapstad, 11 Oktober 1763 – Rondebosch, Kaapstad, 5 Junie 1845) was 'n Suid-Afrikaanse regsgeleerde. Truter gaan studeer in die regte aan die Universiteit van Leiden en behaal die graad LL.D. in 1787. Hy keer na die Kaap terug en tree in diens van die H.O.I.K.. In 1803 stel goewerneur Janssens hom aan as sekretaris van die Raad van Justisie. Tydens die Bataafse bewind word hy Sekretaris van die Raad op Beleid. In 1806 begin hy privaat praktiseer aan die Kaap. In 1809 word hy aangestel as fiskaal en drie jaar later as eerste hoofregter van die Kaapkolonie. Hy beklee die pos tot en met sy aftrede in 1828 toe hy tot lid van die Raad van Advies benoem word. Hy sterf in 1845 op Rondebosch. Hy word beskou as vader en stigter van die NG gemeente Wynberg, wat in 1829 gestig is as slegs die derde NG gemeente in die Kaapse Skiereiland. Dit was Truter wat toestemming by die kerkraad van die NG gemeente Kaapstad en die goewerneur gekry het om die nuwe gemeente op Wynberg te stig omdat lidmate nie gereeld die tog na die Groote Kerk kon aflê om dienste daar by te woon nie.